Omladinski društveni centar CK13 u Novom Sadu | centar za nove medije_kuda.org\nPROJEKAT OSNIVANJA OMLADINSKOG DRUŠTVENOG CENTRA U NOVOM SADU\nProjekat “Osnivanje Omladinskog centra u Novom Sadu“ je pokrenut usled dramatičnog nedostatka alternativnih, van-školskih edukativnih i medijskih centara u Novom Sadu, koji konceptualno povezuju različite potrebe mlade populacije i koji su otvoreni i dostupni upravo mladima. Sistemska nebriga vladajućih struktura za razvoj javnih i nezavisnih kulturnih i omladinskih prostora u Novom Sadu od 1980-ih godina do danas, dovela je najpre do devastacije ovih prostora, a zatim i do marginalizacije političkog i društvenog angažmana mlađih generacija. Danas, bilo kakav oblik nezavisnog društvenog angažmana trpi značajan pritisak instrumentalizacije, gde se pod kapom neoliberalizma opravdava njegova veza sa specifičnim i vrlo uskim značenjem demokratizacije i sa nekritički prihvaćenim mehanizmima ekonomske normalizacije. Na taj način, svaki aktivizam u polju kulture, umetnosti, društva i politike postaje komodifikovan i otuđen od svog prvobitnog značenja, kao potencijala za pokretanje konkretnih i kontroverznih društvenih promena.\nUpravo iz tog razloga je osnovan i pokrenut “Omladinski centar CK13” 2007. godine, kako bi se kroz različite metode transdisciplinarnosti i umrežavanja, stvorio otvoren prostor namenjen javnim diskusijama, istraživačkim projektima, nezavisnom izdavaštvu, koncertima, radionicama i predavanjima. U tom smislu, CK13 predstavlja tačku integracije različitih društveno-političkih inicijativa i njihovog zajedničkog rada na istraživanju desnog ekstremizma u našem društvu, (anti)-rasizma, (anti)-fašizma i (anti)-nacionalizma, u okviru istraživačkog centra, biblioteke i arhiva Omladinskog centra.\n“Omladinski centar CK13” je alternativni i edukativni prostor namenjen podsticaju i razvoju društvenog angažmana i političkog aktivizma pre svega mladih, koji podrazumeva visok stepen samoorganizacije i samoodrživosti aktivnosti mlađih generacija i njihovih nezavisnih političkih akcija. “Omladinski centar CK13” u Novom Sadu u ulici Vojvode Bojovića 13, su osnovale tri nezavisne organizacije iz Novog Sada: neformalna grupa Kružok, AKO - Alternativna Kulturna Organizacija i Centar za nove medije_kuda.org.\nRealizacija projekta “Osnivanje Omladinskog centra u Novom Sadu“ je omogućena inicijalnom podrškom fondacije SHL - Schueler Helfen Leben iz Berlina, Nemačka, koja je podržala projektnu ideju kroz finansiranje projekta sredstvima za kupovinu kuće (Omladinski centar CK13) i njenu adaptaciju, a u partnerskoj saradnji sa Demokratisches JugendFORUM Brandenburg iz Berlina.\nProjekat “Osnivanje Omladinskog centra u Novom Sadu“ predstavlja nastavak zajedničkog rada tri novosadske organizacije (kuda.org, Kružok, AKO - Alternativna Kulturna Organizacija) kroz projekat „Mapiranje desnog ekstremizma“ na problemima desnog ekstremizma, fašizma, nacionalizma i ksenofobije, a u saradnji sa AFANS, Demokratic Youth of Brandenburg, Germany, D-A-S-H, European Network against Exclusion and Xenophobia, JFF - Institut für Medienpädagogik in Forschung und Praxis.\nProjekat „Mapiranje desnog ekstremizma“ je započet kroz program razmene Vojvodina - Brandenburg, 2004/05\nPrva radionica u okviru ovog programa razmene održana je u avgustu 2004. godine u Novom Sadu, u organizaciji kuda.org, D-A-S-H Evropske omladinske mreže i Demokratskog omladinskog foruma iz Brandenburga. Kroz radionice i zajedničke akcije mladih iz Brandenburga iz Demokratskog omladinskog foruma Brandenburga i mladih iz Novog Sada, predočeni su problemi sa kojima se mladi iz bivše socijalističke Istočne Nemačke i bivše Socijalističke Jugoslavije suočavaju sa problemima podizanja nacionalizma u lokalnim sredinama. Trodnevna radionica pridružena je uličnoj akciji na glavnom gradskom trgu u Novom Sadu, nakon čega je usledila distribuciju letaka i direktna komunikacija sa građanima, predstavljanje filmova i javna rasprava u Studentskom kulturnom centru Novi Sad. Cilj radionice je bio međusobno horizontalno umrežavanje grupa, inicijativa i pojedinaca koji su već aktivni u svojim različitim lokalnim kontekstima.\nU leto 2005. godine realizovan je program razmene - poseta mladih iz Vojvodine Brandenburgu u organizaciji kuda.org i Demokratic Youth of Brandenburg, kada je oko 20 mladih iz Novog Sada u nedeljnoj poseti nemačkim gradovima predstavilo svoje organizacije i nastavilo da sarađuje sa inicijativama i organizacijom iz Demokratskog omladinskifog foruma Brandenburga. Tokom njihove posete Nemačkoj organizovano je niz radionica, javnih rasprava i prezentacija, što je omogućilo razmenu iskustava u borbi za tolerantnije i otvorenije lokalne zajednice. Pored predstavljanja sopstvenih aktivnosti u lokalnim zajednicama, mladi iz Novog Sada imali su jedinstvenu priliku da nauče o različitim pristupima samoorganizovanju i održivosti u uspostavljanju, vođenju i razvoju uspešnih omladinskih socijalnih centara i projekata održivog stanovanja (Gemeinschaftliches Wohnprojekt – projekti stanovanja u zajednici ), kao što su “Horte” u Strausbergu, “Inwole” u Potsdamu, “K9” i “Größenwahn” u Berlinu. Takođe, jedinstveni deo ove razmene bila je prilika za razmenu znanja, iskustava i veština sa nemačkim kolegama o alternativnom korišćenju medija (razvijanje kolaborativnih veb platformi, omladinski radio, nezavisna video produkcija, štampani materijal), o istorijskom revizionizmu, o konceptima saveta tela za žrtve fašističkih napada i o istraživačkim projektima oko mapiranja desnog ekstremizma.\nDemokratic Youth of Brandenburg


Međutim, istraživačima je potrebno više vremena i novca, ali su na dobrom putu ka izlečenju sveta - Alo.rs\nMeđutim, istraživačima je potrebno više vremena i novca, ali su na dobrom putu ka izlečenju sveta\nMorski biolozi i naučnici kažu da bi okean mogao biti izvor leka za širok spektar bolesti. Sve što im treba je dovoljno istraživanja. Nedavna nagađanja sugerišu da bi se lek za covid-19 mogao naći u morskom okruženju\nKorona, Foto: EPA/SERGEI CHIRIKOV\nOko 80 odsto okeana ostaje neispitano, što znači da je puni potencijal mora kao izvora leka još uvek nepoznat. Okean se vekovima smatrao izvorom lekova, ali naučnici kažu da je za njegovu efikasnu upotrebu potrebno više resursa. Zbog toga je nedavno pokrenuta inicijativa „Dekada okeanske nauke za održivi razvoj“ (DOSSDUN) koja pomaže u rešavanju potreba za istraživanjem mora, piše Euronjuz.\nPrema lideru inicijative Vladimiru Rjabinu, okean bi mogao da nam pomogne da nađemo lek za brojne bolesti, uključujući one izazvane novim koronavirusom. „Okean nam može pomoći da stvorimo neka jedinjenja koja su u stanju da unište otpor bakterija na antibiotike“, kaže dr Rjabin.\nMeđutim, naučnicima je nesumnjivo potrebno više vremena da bi pravilno istražili potencijal okeana. Jedan od najvažnijih faktora koji usporava dalja istraživanja mora je naše nerazumevanje onoga što uopšte postoji u vodi .\n„Znamo tako malo da nemamo pojma šta bi tamo moglo biti otkriveno“, rekao je Rjabin.\nokean, ekologija, zagađena voda, ugrožene životinje, Foto: Shutterstock\nIako je i dalje sumnjičav da li u okeanu može postojati pravi lek za covid-19, on veruje da bi morski život mogao „pružiti značajnu i višestruku pomoć“ u borbi protiv virusa. "Zbog toga moramo medicinskim istraživanjima okeana dati razmere koje zaslužuju. Ali trebaće nam puno vremena koje možda nismo imali do sad", rekao je dr Rjabin.\nProfesor Alan Deidun sa Univerziteta na Malti i trenutni ambasador okeana na Malti deli ovo mišljenje. Upitan da li veruje da lek za bolesti poput covid-19 može ležati na dnu okeana, odgovorio je: „Potencijalno da, ali proces je dugotrajan, pa ako započnemo sada, verovatno možemo pronaći lek za buduću pandemiju koja će se pojaviti u narednim godinama “.\nProfesor Deidun naglašava potrebu za većim ulaganjima u istraživanje mora ako kao ljudi zaista želimo da shvatimo potencijal okeana. „Uporedite statistiku u kojoj je 80 procenata okeana još uvek neiscrtano i neistraženo, sa više od 99,9 procenata Mesečeve površine i 95 procenata Marsove površine“, kaže Deidun.\nPrema profesoru, potrebno je više ulaganja u istraživanje mora, posebno u pogledu razvoja infrastrukture i izgradnje kapaciteta . U tom slučaju, čovečanstvo bi zapravo moglo u potpunosti iskoristiti okean i sprečiti smrt od niza bolesti.\nokean Korona COVID-19 kovid-19 zanimljivosti\n(UŽIVO) SRBIJA - BRAZIL Karioke drže prednost


Studentska Praksa - Novosti - Konkurs za volontersku praksu na Portalu Mladi\nKonkurs za volontersku praksu na Portalu Mladi\nPRAKSA: Tražimo saradnike na dve pozicije\nUkoliko podržavate naš rad i želite da nam se pridružite, ovo je pravi trenutak jer tražimo saradnike. Za sve zainteresovane otvaramo konkurs za saradnike volontere na dve pozicije.\nUslovi i obaveze članova organizacionog tima\n· PR & Marketing, kulturna saradnja\n· pisanje saopštenja i komunikacija sa medijima/partnerima,\n· postavljanje sadržaja na sajt,\n· predstavljanje organizacije na događajima,\n· obavezno prisustvo sastancima i izveštavanje o radu,\n· obaveze su na dnevnom nivou a rad je od kuće, studirate ili živite u Beogradu.\n· komunikacija sa pratiocima na društvenim mrežama\n· zakazivanje i objava postova\n· deljenje event-ova u studentske grupe\n· uvođenje novih ideja u rad društvenih mreža\n· učešće u portalovim tribinama i radionicama\n· učešće u tribinama saradnika\n· obaveze su na dnevnom nivou a rad je od kuće.\n· mogućnost za usavrašavanje,\n· obuku za rad na platformi WordPress,\n· sticanje novih znanja i iskustava,\n· specijalne obuke i predavanja za naše članove,\n· rad u izazovnim i dinamičnim uslovima,\n· pozitivnu radnu atmosferu.\nTrajanje prakse: Kako bi rad bio u kontinuitetu i kako bi sve predviđeno znanje najbolje usvoji predloženi period je miminum 6 meseci, a verujemo da ćete ostati sa nama i duže, kao i većina naših saradanika.\nNapomena: Sve pozicije su na volonterskoj osnovi.\nZainteresovani se mogu se prijaviti do 05. decembra 2018. (do 17:00h) popunjavanjem ONLINE PRIJAVE\nZa sva pitanja i nedoumice pišite nam na info@portalmladi.com


Nova vaterpolo bomba: Vlahopulos stiže u Novi Beograd – NBGD Vesti\nNova vaterpolo bomba: Vlahopulos stiže u Novi Beograd\nAutor nbgdvesti on 7. aprila 2021.\nSrpski klub dobio bitku sa Olimpijakosom\nJoš jedan vaterpolo zemljotres sa Novog Beograda! U istom danu kada je stigla najava da će srpski klub probati da dovede ovog leta Aleksandra Ivovića, Dušana Mandića i Nikolu Jakšića, stigla je još jedna „bomba“ i to iz Grčke.\nKako javlja Sport24, grčki reprezentativac Angelos Vlahopulos, koji je trenutno član italijanske Breše, već se dogovorio sa Novim Beogradom da od naredne sezone bude njegov igrač!\nKoliko je ovo jak vaterpolo transfer govori i podatak koji su objavili Grci da je Vlahopulos izabrao Novi Beograd iako je imao na stolu i ponudu Olimpijakosa, kluba za koji je igrao od 2013. do 2016. godine.\nNakon toga je grčki as nosio kapicu italijanskog Posilipa, pa tri godine mađarskog Egera, dok je ove sezone u Breši.\nNovi Beograd je već doveo Duška Pijetlovića i Radomira Drašovića, a ako ostvari sve što je naumio, napašće i evropsku titulu. Nije uopšte nerealan cilj, ako se zna da je Beograd domaćin finalnog turnira Lige šampiona i 2022. i 2023. godine.


Knjaževac : Ronić osuđen zbog ubistva zeta i unuka na 40 godina zatvora – Knjaževačke vesti\nHome / Bezbednost / Knjaževac : Ronić osuđen zbog ubistva zeta i unuka na 40 godina zatvora\nViši sud u Zajecaru osudio je danas na 40 godina zatvora Nenada Ronića (64) iz Knjaževca , jer je sredinom jula prošle godine hicima iz automatske puške ubio Jastreba Asanovića (38), nevenčanog supruga svoje ćerke i svog unuka Ivana Ronića (19).\nPored ubijenih, ovaj Knjaževčanin je hicima iz „kalašnjikova“ naneo i teške povrede Romani Asanović (19), supruzi svog unuka Ivana, dok je drugog unuka Benjamina Ronića (15) ranio u noge.\nDo ove tragedije došlo je posle porodične svađe.\nOsuđen je zbog krivičnog dela teško ubistvo, preneli su lokalni mediji.\nPrevious: Granite sudopere Knjaževac\nNext: Uhapšen na putu Zaječar – Knjaževac sa 170 grama marihuane


Teamcenter - Srednje i velike kompanije - AXIOMTECH.RS\nU današnjem konkurentnom međunarodnom okruženju, kompanije moraju da isporuče proizvode visokog kvaliteta na tržište. Upravljanje životnim ciklusom proizvoda (PLM) omogućava im to. Na nivou preduzeća, PLM sistem podržava inovacije proizvoda i poslovnih procesa i omogućava vam da kreirate ne samo pravi proizvod, već i kreiranje na pravi način. Teamcenter softver je najčešće korišćeni PLM sistem na svetu.\nTeamcenter PLM sistem podstiče inovacije i poboljšava produktivnost povezivanjem ljudi sa znanjem i praksom potrebnim za efikasan rad proizvoda. Dokazana rešenja za digitalni proizvod za upravljanje životnim ciklusom zasnovana su na otvorenom PLM-u. Teamcenter povezuje ljude tokom životnog ciklusa proizvoda sa jednim izvorom znanja o proizvodima i procesima. Teamcenter sadrži širok portfolio modula, uključujući sveobuhvatna PLM rešenja, i pruža vam fleksibilnost da odaberete pravu kombinaciju rešenja za potrebe vaše kompanije. To omogućava kompanijama da donose odluke na osnovu uniformih i tačnih informacija u svakoj fazi životnog ciklusa proizvoda. Teamcenter je stvoren na osnovu dugogodišnjeg iskustva i vodeće pozicije u kompaniji Siemens Industry Software.\nJedini izvor informacija o proizvodima i proizvodnim procesima osigurava da će članovi proizvodnog tima - bilo kad i bilo gde - imati informacije koje će im omogućiti da obave više poslova za manje vremena.\nNeposredna saradnja na opštem nivou u radu tima i njihovih dobavljača značajno ubrzava mogućnost odgovarajućeg i kvalitetnog odlučivanja, što doprinosi većem poverenju.\nTeamcenter smanjuje troškove posedovanja PLM-a eliminišući prilagođavanje aplikacija, lakšu integraciju, nadogradnje i obuku.\nAko se odlučite za upotrebu najčešće korišćenog PLM sistema na svetu, u dobrim ste rukama - sposobnost pružanja potrebne vrednosti korisnicima razlog je zbog kojeg Teamcenter bira sve više i više kupaca.\nU nastavku možete odabrati željeni Teamcenter PLM modul ili nas možete kontaktirati.\nVáš současný CAx systém:*\nKterý produkt Vás zajímá:*\nOdkud jste se o nás dozvěděli:* jsem zákazník\nУнесите број "30":


Sjednica Doma naroda Parlamentarne skupštine BiH (PSBiH), koja je prekinuta 17. marta zbog nedostatka kvoruma,biće nastavljena danas.Prema predloženom dnevnom redu,Dom naroda bi trebao razmatrati Izvještaj komisije Kolegija o nastojanju za postizanje saglasnosti o Prijedlogu zakona o izmjenama i dopunama Krivičnog zakona BiH.\nDelegati Doma naroda PSBiH trebali bi razmatrati i Godišnji izvještaj Visokog sudskog i tužilačkog vijeća BiH za 2013., kao i Izvještaj o provođenju općih izbora 2014. godine, koji je pripremio CIK BiH.\nDnevnim redom sjednice, također je predviđen i izbor članova zajedničkih komisija oba doma Parlamentarne skupštine BiH iz Doma naroda, te imenovanje članova delegacija Parlamentarne skupštine BiH iz ovog Doma.\nSjednici Doma naroda 17. marta nisu prisustvovala tri delegata iz Kluba srpskog naroda, dva iz SNSD-a i jedan iz DNS-a.\nIz SNSD-a je ranije najavljeno, da delegati iz te stranke u Domu naroda državnog parlamenta neće učestvovati u radu zakazane sjednice, dok se ne ispoštuju principi koji su do sada važili u formiranju zajedničkih komisija parlamenta BiH.\nU međuvremenu, postignut je dogovor o održavanju sjednice Doma naroda PSBiH, ali da na dnevnom redu sjednice ne bude izbor članova Zajedničke komisije za nadzor nad radom OSA-e.\nČlanovi Kolegija Doma naroda nisu postigli saglasnost o predloženom zakonu koji je Dom razmatrao u prethodnom sazivu, jer tokom glasanja nije dobio potrebnu entitetsku većinu iz Republike Srpske.


Jeremić: Izbori pokriće za Vučića; Mirković: Lažov Jeremić | Srbija izbori 2020\n» Jeremić: Izbori pokriće za Vučića; Mirković: Lažov Jeremić\nJeremić: Izbori pokriće za Vučića; Mirković: Lažov Jeremić\nPredsednik Narodne stranke Vuk Jeremić je procenio da će naredna godina biti presudna za Srbiju.\nOn je naveo da će predsednik Srbije i SNS Aleksandar Vučić uz referendum o promenama Ustava raspisati i izbore na svim nivoima "kako bi dobio pokriće za ono što će potpisati u vezi s Kosovom".\nNa osnivanju Opštinskog odbora Narodne stranke u beogradskoj opštini Vračar, Jeremić je ocenio da kontekst tog izbornog procesa koji je najavio, nije promena Ustava, nego da "Vučić dobije nov četvorogodišnji mandat, ne od građana, već od kolonijalne uprave".\n"Svi budući izbori - od lokalnih do republičkih, biće direktno vezani za Kosovo i Metohiju. Oni se raspisuju da Vučić dobije pokriće za ono što će da potpiše u vezi s Kosovom", rekao je predsednik Narodne stranke.\nJeremić je dodao da je "ključ delovanja cele opozicije" u Srbiji da Vučića "osujeti u nameri da dokrajči pitanje Kosova onako kako je zamislio, sa precrtavanjem granica, Kosovom u UN, Velikom Albanijom za nekoliko godina".\n"Vučić na tome neće stati, potpiše li nezavisnost Kosova momentano će preći na Republiku Srpsku i traziće od Zapada pet godina kako bi razvlastio RS", naveo je Jeremić.\nNa Jeremićeve izjave je odgovorio Aleksandar Mirković, šef odborničke grupe Srpske napredne stranke u Skupštini Grada Beograda.\n"Jeremić i njegovi kompanjoni Đilas, Janković i Obradović, mogu samo da mrze Aleksandra Vučića, jer za razliku od njih odgovornom politikom, svakodnevnim radom i zalaganjem se bori isključivo za interese Srbije i svih njenih građana i nikome ništa nije ukrao, što kod vas nikada nije bio slučaj i jasno se vidi iz haosa koji ste nam ostavili i milionskih računa kojima raspolažete", dodaje se u saopštenju.\nJeremić je, kako su preneli mediji, na skupštini odbora NS na Vračaru, rekao da će naredna godina za Srbiju biti "presudna" jer će, kako on tvrdi, predsednik Aleksandar Vučić, pored referenduma o novom Ustavu, raspisati i izbore da bi stekao pokriće za "ono što će potpisati u vezi sa Kosovom".\n"Izbore je, lažov Jeremić, najavljivao i za 4. novembar pa ih nije bilo, to je samo još jedan dokaz da njegova reč vredi koliko jedna kap kiše. Kada i budu održani izbori biće ubedljivo poražen, jer građani neće lažove i siledžije koji su Beograd i Srbiju godinama upropašćavali", rekao je Mirković.\nOn poručuje Jeremiću da se, koliko ljudi ima, videlo na poslednjem performansu gde ih je bilo manje od 200, što kada se ta cifra podeli "na vas 20 umišljenih veličina od lopova Đilasa, nasilnika Obradovića, prostaka i siledžije Veselinovića, pa i onog Saše Jankovića u čijem stanu i sa čijim pištoljem je došlo do smrti jednog čoveka, lako se dođe do cifre koja jasno kaže da se vaša podrška može izbrojati na prste".\n"Kao drugo, Jeremić je kum takozvane kosovske nezavisnosti, njegove odluke veličaju se u Prištini, on je taj koji je pravio granicu između Srba i Srba, a njegova odluka da se pitanje Kosova prebaci iz UN u EU i postavljanje i odlazak pred Međunarodni sud pravde samo su šlag na torti kojim su počastili kosovske separatiste", navodi se u saopštenju.


„Jedini među prodavcima automobila u Srbiji, u martu 2015. smo se osmelili da baš u danu za koji mnogi veruju da ne donosi sreću, kompletan asortiman vozila, dodatne opreme i servisnih usluga ponudimo po osetno povoljnijim cenama. Već prvog puta efekat je bio više nego dobar, pa je naš petak s datumom 13 postao tradicionalan dan za odličnu kupovinu. Štaviše imamo kupca koji je čak dva puta svoje nove Nissanove automobile ‘pazario’ baš u petak s datumom 13“, kaže vlasnik i direktor LF Auto centra, Srđan Đelić. „Shodno tradiciji, 13. marta će svi modeli biti ponuđeni po posebnim cenama, pa oni koji bi da izbegnu gužvu na predstojećoj sajamskoj manifestaciji BC CAR SHOW 2020 mogu da iskoriste ovu priliku kako bi u prijatnoj atmosferi dobili sve informacije i eventualno rezervisali svoje novo vozilo. Štaviše, zainteresovanima za Nissanova vozila ćemo 13. marta ponuditi više od klasične sajamske izložbe - mogućnost da probaju većinu modela, uključujući i apsolutni hit, sasvim novu generaciju kupe-krosovera Juke, koji je pre mesec dana stigao i na naše tržište“, dodaje gospodin Đelić.\nKao i ranije, u saradnji s bankama, lizing i osiguravajućim partnerima, pripremljeni su i posebni uslovi finansiranja s niskim kamatnim stopama i smanjenim troškovima obrade ali i popusti za kasko osiguranje. U Nissan LF Auto centru podsećaju da će 13. marta specijalne cene važiti kako za vozila s lagera, tako i ona koja se tog dana poruče.Brojne povoljnosti se najavljuju i one koji su već vlasnici nekog od Nissanovih modela – za servisne usluge, dodatnu opremu i originalne rezervne delove Nissan LF Auto centar će odobravati popuste i do 20 odsto u odnosu na redovne cenovnike. Ako neko od zainteresovanih ne uspe da iskoristi pogodnosti srećnog petka – 13. marta, idejni tvorac i organizator jedinstvene promotivne prodaje vozila i usluga već sada najavljuju da je sledeća prilika 13. novembar 2020.


Kingston FIPS 140-2 Level 3 USB fleš disk sa Management Ready opcijom Kingston FIPS 140-2 Level 3 USB fleš disk sa Management Ready opcijom – Personal magazin\nKingston je danas je prodstavio par enkriptovanih fleš diskova nove generacije koji su dizajnirani da čuvaju važne kompanijske podatke. Druga generacija DataTraveler 4000 i DataTraveler 4000 Management Ready fleš diskova čuva delikatne…\nKingston je danas je prodstavio par enkriptovanih fleš diskova nove generacije koji su dizajnirani da čuvaju važne kompanijske podatke.\nDruga generacija DataTraveler 4000 i DataTraveler 4000 Management Ready fleš diskova čuva delikatne informacije sa visokim nivoom enkripcije.\nDataTraveler 4000 druge generacije je FIPS 140-2 Level 3 sertifikovani fleš disk koji sadrži sigurnosni pečat za fizičku zaštitu od oštećenja i reakciju na pokušaj pristupa, upotrebu ili modifikovanje kriptografskog modula. Podaci su zaštićeni zahvaljujući 256-bitnoj hardverski zasnovanoj AES enkripciji u XTS režimu i kućištu diska izrađenom od titanijuma i obloženog nerđajućim čelikom. Disk je dizajniran kako bi smanjio mogućnost nasilnog upada, budući da se zaključava i reformatira nakon 10 pogrešnih unosa lozinke.\nDataTraveler 4000 Management Ready druge generacije poseduje isti nivo sigurnosti i karakteristike kao i DataTraveler 4000 druge generacije, ali nudi i opcioni SafeConsole®* manadžement iz BlockMaster®-a. SafeConsole pruža organizacijama moćnu alatku uključujući mogućnost da ručno resetujetu lozinku, konfigurišu lozinku i polisu uređaja, kao i da aktiviraju reviziju za usaglašavanje. DataTraveler 4000 Management Ready druge generacije pruža kompanijama fleksibilnost u inicijalnom razvijanju diska kao samostalnog, sigurnosnog uređaja, a ima i opciju kasnijeg dodavanja rešenja za centralni menadžment.\nOba diska poseduju USB 3.0 brzinu prenosa podataka i dostupni su u kapacitetima od 4GB, 8GB, 16GB, 32GB i 64GB. Druga generacija DataTraveler-a 4000 i DataTraveler-a 4000 Management Ready koristi vodeću NAND tehnologiju i dizajn kontrolera koji omogućava da se NAND zameni bez prekvalifikacije i sertifikacije. To velikim kompanijama omogućava da bez bojazni disk dodaju svojoj listi standarda.\nDataTraveler 4000 druge generacije i DataTraveler 4000 Management Ready druge generacije podržani su petogodišnjom garancijom, besplatnom tehničkom podrškom i legendarnom Kingston pouzdanošću.\nKingston FIPS 140-2 Level 3 USB fleš disk sa Management Ready opcijom was last modified: February 4th, 2015 by Redakcija\nDataTraveler 4000KingstonUSB fleš disk


Tamo gde suvereno vladaju sećanja, ukusi i proizvodi: Počeli su s njih 12, a danas imaju čuvarkuću - Biznis Telegraf.rs\n16/09/20 | 10:13\nTamo gde suvereno vladaju sećanja, ukusi i proizvodi: Počeli su s njih 12, a danas imaju čuvarkuću\n"Čuvarkuća" i "Ukusi moga kraja" su garancija za vrhunski kvalitet i domaće poreklo proizvoda koje su u ponudi Idea Merkator-S marketa\nPravo na korišćenje žiga “Čuvarkuća”, u okviru projekta Privredne komore Srbije “Stvarano u Srbiji”, kao potvrdu kvaliteta i domaćeg porekla, dobilo je krajem avgusta 75 proizvoda, a još 239 zahteva je u obradi. Očekuje se da će, već početkom jeseni, oko tri stotine domaćih proizvoda nositi oznaku “Čuvarkuća”. U konkurenciji su proizvodi različitih industrija, a pravo na žig za sada je dobilo najviše brendova iz prehrambenog sektora.\nProjekat “Stvarano u Srbiji” i žig koji ga prati predstavljaju izuzetan doprinos podrške domaćoj privrediIpak na kraju dana sve zavisi od običnih građana i onoga koliko su oni zainteresovani da kupuju domaće. Kako su nam rekli kupci u prodavnici Idea ono što njih zanima je kvalitet što se teško nalazi kod robe masovno proizvedene u inostranstvu.\nZato je još jedan od projekata koji predstavljaju dobar primer podrške domaćoj privredi, a pre svega malim proizvođačima, jesu „Ukusi moga kraja“. To je brend koji je nastao pre pet godina, a koji je kompanija Mercator-S razvila u saradnji sa malim domaćim proizvođačima. Cilj projekta je da mali srpski proizvođači dobiju “gotov” brend u okviru kog će moći da plasiraju svoje proizvode, razvijaju svoje porodične kompanije, i zapošljavaju nove ljude.\nBrend ’Ukusi moga kraja’ postoji već pet godina, a sve je počelo sa samo 12 proizvođača i 60 proizvoda. Danas brend ima više od 200 proizvoda, i stvara se zajedno sa 30 srpskih proizvođača. Ukusi moga kraja najuspešniji su projekat kompanije Mercator-S jer su osvojili najviše oznaka „Čuvarkuća“. Kompanija je izuzetno posvećena podršci malim domaćim proizvođačima i plasmanu srpskih proizvoda koji su izuzetnog kvaliteta. O tome govori činjenica da kao nacionalni trgovinski lanac, Mercator–S, čak 97% vrednosti robe nabavlja u Srbiji.\nČadež: Nemačke firme menjaju svoje lance snabdevanja. To je šansa za Zapadni Balkan


Članovi Saveta za bezbednost smatraju da svako skraćenje radnog vremena ugostiteljskih objekata, sinhronizovano sa radom zanatskih i trgovinskih objekata (trafike i dragstori) pozitivno doprinosi opštoj bezbednosti. Prema opštinskoj odluci, ugostiteljski objekti u zimskom periodu mogu da rade do 23 sata (nedelja – četvrtak), odnosno do jedan sat posle ponoći petkom i subotom. U letnjem periodu radno vreme se produžava za sat vremena. Opštinska odluka o radnom vremenu trgovinskih i zanatskih objekata trebalo bi da bude usvojena na nekoj od narednih sednica Skupštine opštine.\nSavet za bezbednost je dao preporuku i bečejskoj policiji da „diskretno poveća prisustvo uniformisanih službenika u blizini srednjih škola u periodu velikog odmora u prepodnevnoj i popodnevnoj smeni, kao i u periodu između dve smene“.\nOd opštinskih inspekcijskih službi očekuje se da tokom nastave pojačaju nadzor nad ugostiteljskim objektima, pogotovo nad onima koji su do 150 metara udaljeni od školskih objekata i da sankcionišu točenje alkoholnih pića maloletnicima. Članovi Saveta smatraju i da je potrebna tehnička revizija postojećih sistema video nadzora i razmatranje mogućnosti njihovog poboljšanja u srednjim i u osnovnim školama.\nViše iz ove kategorije « Od 1. do 19. februara: Počeo upis prvaka\tPrezentacija fondova EU: Finansiranje udruženja »


Gradski odbor sindikata radnika građevinarstva i IGM Novog Sada prihvata odluku o štrajku upozorenja i u skaldu sa tim se obraća članovima sindikata i javnosti,\nOvim pismom obraćam se svim koleginicama i kolegama koji su članovi Saveza samostalnih sindikata grada Novog Sada i opština, kao i onima koji to nisu, a nadam se da će u skorije vreme shvatiti neophodnost toga da nam se pridruže i stanu u odbranu ovo malo građevinske operative što nam je ostalo.\nTakođe se obraćam poslodavcima koji poštuju zakon, kolektivni ugovor i prava radnika. Takvi su nam potrebniji nego ikad jer je u našoj zemlji imati posao postala privilegija. Interesi su nam zajednički. Hoćemo da po našoj zemlji grade naše firme, da suzbijamo rad na crno, da se PDV naplaćuje po realizaciji, da nas podrže država i banke da možemo graditi po inostranstvu, da država plati milijardu evra koje duguje na ime izvedenih radova, da smenimo ministre koji ne rade u interesu građana Srbije.\nŽelimo ljude kojima nije cilj samo sopstveni džep, koji znaju da bez građevinarstva i socijalne pravde nema napretka ni opstanka Srbije.\nŠaljemo vam odluku o štrajku, a zbog gore navedenog molimo Vas za podršku bilo kog oblika (zaustavljanjem rada na sat vremena, podrškom u medijima, pismima i sl.). Naši članovi biće obaveštavni preko sindikalnih organizacija, a tamo gde nemamo članstvo molimo poslodavce da to učine na oglasnim tablama.\nU nadi da radimo ispravno za bolji život naših sugrađana, a posebno naše dece koja će pitati gde smo bili dok su nas brisali sa karte građevinaca sveta i sa željom za mnogo boljom saradnjom u budućnosti


Čelnici firme Tara-Drina u Vladi Federacije BiH - Klix.ba\nPremijer Federacije BiH Nedžad Branković i federalni ministar energije, rudarstva i industrije Vahid Hećo, sastali su se danas sa predstavnicima kompanije „Tara- Drina“.\nGosti, prevođeni predsjednikom ove kompanije u BiH, Josephom Vijay Kumarom, izrazili su interes za istraživanja na nekoliko lokacija u FBiH, za koje predstavnici ove kompanije smatraju da leže na naftnim poljima, saopćeno je iz Ureda za odnose sa javnošću Vlade FBiH.\nPremijer Branković je kazao kako je nadležnost u ovim poslovima data Energoinvestu d.d., ali da ta kompanija nije u mogućnosti da to samostalno obavlja. Stoga je predložio da po modelu partnerskog odnosa „Tara- Drina“ i Energoinvest zaključe ugovor kako bi zajednički radili na tim istraživanjima.\nIstakao je i problem nadležnosti kada su u pitanju lokacije za koje su se interesirali gosti, te dodao da Vlada Federacije BiH ne može u ovom trenutku odlučivati o dodjeli koncesiji.\nPredstavnici ove kompanije posebno su zainteresirani za istraživanja na područjima Tuzle, Stoca i Livna, i tvrde da imaju tim koji je odmah spreman da počne sa istraživačkim radovima. Istakli su da je riječ o dugoročnom projektu, i smatraju da na tim lokacijama ima dovoljno zaliha nafte da se zadovolje lokalne potrebe, pa da se čak u perskpektivi, ona i izvozi.\nPremijer Branković je na kraju zaključio da su se domaće kompanije do sada posebno istakle u gradnji hidro i termoelektrana, ali da će istraživanja u tom domenu, s obzirom da se sa ovim prvi put susreću na ozbiljniji način, biti pravi izazov kako za njih, tako i za strane kompanije koje se iskazale interes da dođu u BiH i da vrše istraživanja.


Vrednost ljudskog iskustva na radnom mestu\nYou are at:Home»Prethodna izdanja»116»Vrednost ljudskog iskustva na radnom mestu\n“Već nekoliko godina zajednička nit razgovora u Davosu se okreće oko dramatičnih promena koje tehnologija i podaci donose u sve aspekte našeg života i rada. Disruptivni efekti porasta robota, kako neki vole to da opišu. Uprkos svim prednostima koje nova tehnologija donosi, bilo je razgovora kroz koje se provlačila zabrinutost zbog ukupnog uticaja na nivo zapošljavanja i na vrste posla koje ljudi mogu da rade”, napisao je u svom postu na Linkedinu Christian Ulbrich, CEO JLL-a, 23. januara.\nOve godine, kaže on, više nego ikad ranije, učesnici su slušali te priče o disruptivnoj tehnologiji; o sve većem shvatanju značaja pozitivnog ljudskog iskustva na radnom mestu; o premijum vrednosti odnosa uzajamne koristi između nove tehnologije i novih stilova rada i kako to pokreće inovaciju, produktivnost, zadovoljstvo zaposlenih i performanse. (Iskustvo ljudi na radnom mestu JLL je izabrao i kao temu za svoju JLL Davos 2018 panel diskusiju, događaj uobličen kao pridruženi deo šireg programa Svetskog ekonomskog foruma.)\nKao što je zabeleženo i u JLL-ovom novom Future of Workplace research reportu, postoji sve veća svest o značenju stvaranja inspirativnog i korisnog balansa u odnosu između ljudi i tehnologije na radnom mestu, koji se brzo razvija…\nChristian Ulbrich Davos disruptivna tehnologija dramaticne promene ljudsko iskustvo menadžment nove tehnologije produktivnost radno mesto Svetski ekonomski forum tehnologija uspeh vrednost


EIB - Blic Online\nSkupstinski odbor za finansije dao je danas saglasnost za zaduživanje države od 200 miliona evra na ime podrške malim i srednjim preduzećima koja trpe posledice u poslovanju zbog kovida.\nPredsednik Evropske investicione banke Verner Hojer je na samitu zemalja Zapadnog Balkana u Berlinu potvrdio čvrstu posvećenost EIB - a Zapadnom Balkanu i spremnost da poveća podršku za prelazak na zeleniji, digitalniji i inkluzivniji privredni rast.\nPODRŠKA MALIM I SREDNJM PREDUZEĆIMA EIB izdvojila NOVIH 200 miliona evra pomoći srpskoj privredi\nEvropska investiciona banka (EIB) obezbedila je 200 miliona evra Fondu za razvoj Republike Srbije u cilju podrške bržem oporavku srpskih malih i srednjih preduzeća od posledica pandemije kovid-19.\nU SRBIJU ULOŽENO VIŠE OD 6 MILIJARDI EVRA Iz EIB poručuju: "Sveobuhvatna finansijska i tehnička pomoć deo doprinosa EU"\nJaka podrška privatnom sektoru neophodna je za tranziciju regiona ka zelenijem, inkluzivnijem i održivijem ekonomskom modelu, smatra šef regionalnog predstavništva Evropske investicione banke (EIB) za Zapadni Balkan Alesandro Bragonzi, navodeći da je u poslednjih 40 godina u taj region uložena 12,1 milijarda evra, od čega u Srbiju 6,1 milijardu evra, pre svega u transportni i privatni sektor.\nAlesandro Bragonzi novi je šef regionalnog predstavništva Evropske investicione banke (EIB) za Zapadni Balkan, a na tom mestu je nasledio Dubravku Negre, čiji mandat se završio polovnom januara. Njega je na to mesto postavila Banka Evropske unije, a kako je saopšteno, Bragonzi je zaposlen u EIB-u već 11 godina.\nEIB NASTAVLJA PODRŠKU ZAPADNOM BALKANU Zajedničko tržište kao dobar put za zemlje regiona\nPredsednik Evropske investicione banke (EIB) Verner Hojer pozdravio je odluku zemalja Zapadnog Balkana da se posvete sprovođenju Zelene agende i razvoju zajedničkog regionalnog tržišta.\nEIB U TRANSPORTNI SEKTOR SRBIJE ULOŽIO 2,3 MILIJARDE EVRA Negre: "Zemlje regiona treba da iskoriste šansu iz plana EU"\nDobar deo sredstava iz ekonomskog investicionog plana EU za Zapadni Balkan, vredan više desetina milijardi evra, biće usmeren na Srbiju, kaže direktorka Regionalnog predstavništva Evropske investicione banke za Zapadni Balkan Dubravka Negre.\nNegre: Srbija će moći da računa na najviše sredstava na Zapadnom Balkanu\nEvropska investiciona banka će oko 1,7 milijardi evra novih sredstava za Zapadni Balkan opredeliti prevashodno za nastavak javnih ulaganja, pomoć bankama, kao i preduzetnicima, izjavila je danas šefica EIB kancelarije za Zapadni Balkan Dubravka Negre.\nMinistarka građevinarstva, saobraćaja i infrastrukture Zorana Mihajlović potpisala je danas sa Evropskom investicionom bankom (EIB) Sporazum o dodeli 2,7 miliona evra bespovratnih sredstava za projekte u vodnom saobraćaju.\nO GRDELICI PRIČA I EVROPA "To je najveći projekat u javnom sektoru u Srbiji"\nEvropska investiciona banka ključni je finansijer izgradnje Koridora 10 kroz Grdeličku klisuru, što je najveći EIB-ov projekat u javnom sektoru u Srbiji od 1977. godine, izjavila je šefica Regionalnog predstavništva EIB-a za Zapadni Balkan Dubravka Negre.\nNAJVEĆA FABRIKA BATERIJA U EVROPI BIĆE U ŠVEDSKOJ Odobren zajam od 350 miliona evra za izgradnju\nEvropska investicijska banka (EIB) odobrila je švedskoj inovativnoj tehnološkoj kompaniji zajam od 350 miliona evra za projekat gradnje najveće evropske fabrike baterija.


Mogućnost promene poreskog perioda za obračun PDV-a - Svezor\nMogućnost promene poreskog perioda za obračun PDV-a\nZa koji će poreski period obveznik PDV podnositi poresku prijavu, obračunavati i plaćati PDV, zavisi pre svega od iznosa ukupnog prometa dobara i usluga tog obveznika (ostvarenog u prethodnih 12 meseci ili procenjenog za narednih 12 meseci). Pored toga, na određivanje poreskog perioda utiče i činjenica da li je obveznik tek otpočeo sa obavljanjem PDV aktivnosti, da li primenjuje sistem naplate, a u određenim slučajevima i volja samog obveznika PDV.\nMesečni obveznici PDV-a\nPrema odredbama člana 48. Zakona o PDV, kalendarski mesec je poreski period za obveznika PDV:\n– koji je u prethodnih 12 meseci ostvario ukupan promet veći od 50.000.000 dinara,\n– koji obračunava i plaća PDV po realizovanom (naplaćenom) potraživanju,\n– koji je prvi put započeo obavljanje PDV aktivnosti u tekućoj kalendarskoj godini, za tekuću i narednu kalendarsku godinu, i\n– kojem je odobrena promena poreskog perioda u kalendarski mesec, na osnovu podnetog zahteva.\nZa poreskog dužnika koji nije obveznik PDV- a, poreski period je takođe kalendarski mesec.\nTromesečni obveznici PDV-a\nKalendarsko tromesečje je poreski period za sve obveznike PDV za koje poreski period nije kalendarski mesec.\nOdredbom člana 48. stav 5. Zakona propisano je da obveznik PDV koji obračunava PDV, podnosi poreske prijave i plaća PDV tromesečno, može na početku kalendarske godine, i to do 15. januara, da podnese zahtev nadležnom poreskom organu za promenu poreskog perioda u kalendarski mesec. Obveznik PDV predmetni zahtev ne može podneti nakon isteka predmetnog roka (tj. može podneti zahtev, ali će se takav zahtev smatrati neblagovremenim).\nPromena poreskog perioda iz kalendarskog tromesečja u kalendarski mesec za obveznika koji u prethodnih 12 meseci ostvaruje promet manji od 50.000.000 dinara zavisi od volje njega samog. Obveznik PDV će podneti zahtev za promenu poreskog perioda u kalendarski mesec, ako proceni da ima interesa i da obračunava PDV, podnosi poreske prijave i plaća PDV mesečno.\nPrema odredbi člana 48. stav 7. Zakona, za obveznike koji prvi put započnu PDV aktivnost u tekućoj kalendarskoj godini, nezavisno od dana registracije za obavljanje delatnosti kada je reč o obvezniku koji se registruje za obavljanje delatnosti, za tekuću i narednu kalendarsku godinu poreski period je kalendarski mesec. Istekom naredne godine u odnosu na godinu u kojoj je obveznik PDV započeo PDV aktivnost, tom obvezniku po sili zakona dolazi do promene poreskog perioda u kalendarsko tromesečje (31.12.2019. godine u ponoć za obveznike koji su u 2018. prvi put otpočeli PDV aktivnost), naravno ako je u prethodnih 12 meseci ostvario ukupan promet manji od 50.000.000 dinara.\nU ovom slučaju, ukoliko obveznik želi da zadrži status mesečnog obveznika, potrebno je podneti zahtev za promenu poreskog perioda iz kalendarskog tromesečja u kalendarski mesec.\nZahtev se podnosi u pisanoj formi, u papirnom obliku i nije ga potrebno posebno obrazlagati, s obzirom da Zakonom nije postavljen niti jedan uslov za promenu poreskog perioda u ovom slučaju osim podnošenja zahteva u propisanom roku. To dalje znači da je nadležni poreski organ dužan da odobri promenu poreskog perioda svakom obvezniku PDV koji je blagovremeno podneo zahtev.\nU praksi su poznati slučajevi da poreski organi ne odobravaju promenu poreskog perioda iako su zahtevi uredno podneti, pa je preporuka obveznicima je da urgiraju kod nadležnog poreskog organa radi postupanja u navedenom slučaju.\nObveznik PDV kojem je odobrena promena poreskog perioda iz kalendarskog tromesečja u kalendarski mesec, obračunava PDV, podnosi poreske prijave i plaća PDV mesečno u trajanju od najmanje 12 meseci (član 48. stav 6. Zakona). Iz navedene odredbe člana 48. stav 6. Zakona proizlazi da odobreni poreski period može trajati i duže od 12 meseci, ali nije propisano do kada i na koji način bi obveznik eventualno opet mogao da promeni poreski period u tromesečni.\nZakonom nije ograničeno koliko najduže već koliko najmanje može da traje primena odobrenog poreskog perioda.


Predsednik Srbije Aleksandar Vučić izjavio je da ne može da podrži prisustvo srpskih predstavnika na proslavi hrvatske vojne akcije "Oluja" u Kninu, ali je dodao da su možda njihovi argumenti jači, uz konstataciju da on to za sada ne vidi.\nOn je novinarima u Batajnici, gde je položio kamen-temeljac za novu COVID bolnicu u Vojnom kompleksu "Zemun ekonomija", rekao da je to preneo i predsedniku SDSS-a (Samostalna demokratska srpska stranka) Miloradu Pupovcu, ali i da tim povodom neće reći nijednu težu reč.\nMilorad Pupovac je 31. jula izjavio da još nije donesena definitivna odluka o odlasku predstavnika Srba u Hrvatskoj Borisa Miloševića, koji je i potpredsednik Vlade, u Knin na obeležavanje hrvatske vojno-policijske akcije "Oluja".\n"Za nas je važno da Srbija i Republika Srpska zajedno obeležavanu stradanje srpskog naroda i tragediju zbog ostvarenja najtežeg etničkog čišćenja od Drugog svetskog rata", rekao je Vučić i najavio da će biti podignuto spomen obeležje, kao i na Petrovačkoj cesti gde je bombardovana kolona izbeglih.\nVučić je u odgovoru na novinarsko pitanje rekao da se ne meša u posao ljudi iz Uprave Ministarstva finansija za sprečavanje prava novca, koja je pre nekoliko dana napravila spisak nevladinih organizacija i pojedinaca i od banaka tražila uvid u njihove finansijske transakcije.\n"Oni moraju da rade svoj posao… imali smo velike probleme sa 'sivom' listom FATF-a (Financial Action Task Force on Money Laundering, Međuvladino telo za borbu protiv pranja novca)… a već su i četiri ministra u proveri", rekao je Vučić.\nSrbija je u izveštaju FATF-a, koji je objavljen krajem februara 2018. godine, svrstana među 11 zemalja u svetu sa visokim rizikom, zbog čega je stavljena pod pojačani nadzor.\nIz FATF-a je 21. juna 2019. godine ocenjeno da je Srbija ispunila zahteve koji se tiču borbe protiv pranja novca i sprečavanja finansiranja terorizma, zbog čega je skinuta sa te liste.\nVučić je rekao da je veoma važno da se provere svi i da bi želeo da bude u prvih deset čija imovina će se proveriti prema Zakonu o poreklu imovine.\n"Za mene je važno da niko ne može da bude iznad zakona… ne interesuju me hajke i harange koje neki vode… ne razumem tu nervozu, niko ne vodi nikakvu istragu, samo se proveravaju podaci", kazao je.\nOdgovarajući na pitanje o predloženom Zakonu o vrednostima OVK-a (Oslobodilačke vojske Kosova, UCK), Vučić je rekao da su "oni (su) pripremili taj zakon protiv Srba" i dodao da je video kratku izjavu američkog ambasadora u Prištini, Filipa Kosneta.\nKosnet je 29. jula na svom tviter nalogu objavio da je predloženi zakon o vrednostima OVK-a "pogrešan način pokazivanja poštovanja prema OVK-a" i da se njime "kriminalizuje (se) sloboda govora, zastrašuju (se) građani.\nVučić je rekao da "oni time hoće da uvedu verbalni delikt, da nateraju Srbe da misle kao oni, a ako kažu nešto drugo – mogu da odu u zatvor". Dodao je da će to samo još više homogenizovati Srbe na Kosovu.


Dan Republike Srpske nije u skladu s Ustavom BiH | Politika | DW | 27.11.2015\nUstavni sud BiH odlučio je da se 9. januara ne može proslavljati Dan RS-a. U RS-u ne poštuju odluku i najavljuju povlačenje iz institucija BiH.\nNakon što su prije nekoliko godina pred Ustavnim sudom BiH osporeni grb i himna Republike Srpske, najviša sudska instanca osporila je i 9. januar kao Dan Republike Srpske. Bošnjački član Predsjedništva BiH Bakir Izetbegović podnio je apelaciju Ustavnom sudu BiH s obzirom da, kako je naveo, obilježavanje 9. januara nije u skladu sa Ustavom BiH te da se radi o danu kada je skupština srpskog naroda u BiH usvojila Deklaraciju o proglašenju republike srpskog naroda u BiH na područjima srpskih autonomnih regija i oblasti.\n“"Ustavni sud ponovo naglašava da se ovom odlukom ni na koji način ne dovodi u pitanje pravo građana Bosne i Hercegovine pravoslavne vjeroispovijesti (kao ni slično pravo građana bilo koje druge vjerske zajednice u Bosni i Hercegovini) da slobodno na tradicionalan, odnosno drugi prigodan način obilježavaju svoje praznike, uključujući i slavu Svetog Stefana. Prema mišljenju Ustavnog suda, takve slobode i prava, a posebno njihova slobodna manifestacija, samo potvrđuju multikonfesionalni i multikulturalni karakter Bosne i Hercegovine kao države i društva. Zbog toga se ovakva odluka Ustavnoga suda u tome kontekstu ne može nikako drukčije razumijevati", navodi se u saopštenju Ustavnog suda BiH.\nSkupština da se izjasni u roku od šest mjeseci\nMilorad Dodik: "RS će nastaviti obilježavati 9. januar kako je to činjeno i do sada"\nUstavni sud, koji nije osporio proslavu Dana republike već 9. januar kao dan obilježavanja, naložio je Narodnoj skupštini RS da u roku od šest mjeseci da Zakon o praznicima mora usaglasiti s Ustavom BiH. Međutim sudeći prema prvim reakcijama teško da će se to desiti. Prvo, jer je Narodna skupština ranije usvojila Deklaraciju kojom je već odbila odluku Ustavnog suda BiH ukoliko Zakon o praznicima bude proglašen neustavnim i drugo, jer će politička situacija, sudeći prema najavama još više da se zakomplikuje nakon ove odluke. Ali krenimo redom.\nIz Narodne skupštine već je saopšteno da Republika Srpska neće ukidati Dan Republike, te da se radi o političkoj, a ne pravno zasnovanoj odluci Ustavnog suda. Također se naglašava da su praznici RS utemeljeni na načelu nediskriminacije i univerzalnih vrijednosti te da ne ugrožavaju vjerski identitet i ravnopravnost ni jednog od tri konstitutivna naroda.\n“Nedopustivo je to što je Ustavni sud BiH, u postupku ocjenjivanja ustavnosti osporenih odredaba Zakona, ocjenjivao političke i istorijske događaje zbog kojih je 9. januar, u skladu sa Ustavom i zakonom, određen kao Dan Republike. Republika Srpska je, u okviru svojih ustavnih nadležnosti, Dan Republike odredila kao republički sekularni praznik, a ne kao vjerski praznik koji je uređen posebnim odredbama Zakona. Dan Republike se ne povezuje sa Svetim Stefanom, niti sa bilo kojim drugim vjerskim praznikom, što je potvrdila i Venecijanska komisija”.\nDeklaracija NSRS negira odluku suda\nNakon što su propali svi dogovori oko načina izučavanja maternjeg jezika za bošnjaku djecu u RS, borci za ljudska prava u BiH predlažu da Ustavni sud BiH riješi ovo pitanje. (09.09.2015)\nMeđutim, treba reći da je upravo Venecijanska komisija prije dvije godine odgovorila Ustavnom sudu BiH navodeći da 9. januar nosi moguću diskriminaciju nesrpskog stanovništva u RS. Narodna skupština ipak upozorava da neće ukidati Dan Republike te da će iskoristiti sva pravna i politička sredstva da bi se odbranili legitimni interesi i sačuvao identitet Republike Srpske.\n“Narodna skupština Republike Srpske će, u skladu sa donesenom Dekleracijom, utvrditi svoj odnos prema donesenoj odluci Ustavnog suda BiH”.\nSkupština RS-a je još u aprilu ove godine donijela Deklaraciju u kojoj se navodi da Republika Srpska neće prihvatiti odluku Ustavnog suda BiH ukoliko bude ukinut Dan Republike, odnosno proslava ovog dana na 9. januara, krsnu slavu Svetog Stefana.\nDeklaraciju je usvojena uprkos upozorenjima visokog predstavnika Valentina Inzka i američkog ambasadora u BiH Maureena Cormacka, da se njenim sadržajem osporavaju Dejtonski mirovni sporazum i pravna država. Reagovali su i drugi međunarodni predstavnici u BiH navodeći da se moraju poštovati odluke Ustavnog suda ukoliko se želi priključenje EU.\nTo mnogo ne brine predsjednika RS Milorada Dodika, koji je odbacio odluku Ustavog suda rekavši da je ona srozala povjerenje u Ustavni sud BiH. Dodik je rekao da se treba ponašatii u skladu sa Deklaracijom koju je usvojila Narodna skupština u kojoj se odbacuje odluka Ustavnog suda.\n“Jedan od sudija, koji je Bošnjak, objašnjavajući odluku suda, rekao je da je reazlog što se jedan broj stanovnika ne identifikuje sa Republikom Srpskom iako živi na njenom prostoru. Pa pola Bosne i Hercegovine se ne identifikuje sa BiH pa nikom nije palo na pamet da ukine BiH”, rekao je Dodik za Radio televiziju RS, navodeći da će RS nastaviti obilježavati 9. januar kako je to činjeno i do sada.\nIako suština odluke nije zabrana proslave Dana RS, već njegove proslave 9. januara, u narednim danima očekuje se sastanak predstavnika srpskih stranaka koje bi trebale, pored Deklaracije, da se odrede po ovom pitanju. Kao najradikalniji scenario pominje se povlačenje srpskih predstavnika iz institucija BiH, što bi moglo proći bez konsenzusa s obzirom na političku netrpeljivosti SNSD-a i stranaka okupljenih u Savez za promjene.\nSrpska demokratska stranka smatra da je odluka Ustavnog suda BiH udarac odnosima u BiH i nastavak politike zabadanja prsta u oko drugoj strani. Iz stranke je saopšteno da potez Ustavnog suda neće doprinijeti boljim odnosima.\n"Odlukom Ustavnog suda se destabilizuje BiH. Umjesto da vidimo kako će narod bolje da živi, na sceni imamo imamo borbu ko će kome zabiti nož u leđa. Ovo je loša poruka iz Federacije BiH, ali i svih onih koji u ime međunarodne zajednice donose odluke u Ustavnom sudu BiH i to zajedno sa bošnjačkim sudijama", navodi se u saopštenju.\nSalkić: „Odluka logična“\nSalkić: "Niko ne osporava entitetu da ima praznik, ali svih građana, ne samo Srba"\nBrojni bh. političari smatraju da je obilježavanje 9. januara antidejtonsko i antiustavno s obzirom na to da taj dan nema, tvrde, uporište u Dejtonskom mirovnom sporazumu i Ustavu BiH.\nOglasio se potpredsjednik RS Ramiz Salkić rekavši da je samo ovakva odluka Ustavnog suda logična i da očekuje od institucija RS da u, roku koji je postavio sud, ispoštuje tu odluku. Smatra da datum praznika RS mora biti prihvatljiv svim njegovim građanima. “Voljni smo i spremni da zajednički dogovorimo koji je to datum, a ne da nam se nameće i da se na obilježavanje dana ovog entiteta poziva na krsnu slavu i nameću određena vjerska uvjerenja", zaključio je Salkić za federalne medije.\nNakon posljednje odluke Ustavnog suda BiH u javnosti se špekuliše o desetinama odluka ovog suda koje nisu ispoštovane od strane RS. Jedna od njih je uredba o prebivalištu koju je Vlada RS svojevremeno donijela samo na teritoriji RS-a. Tako da mnogi smatraju da i nepoštovanje ove odluke neće donijeti ništa značajno, osim u slučaju reakcije međunarodne zajednice u BiH, koja se za sada nije izjašnjavala o reakcijama iz RS-a na odluku Ustavnog suda BiH.\nTagovi Ustavni sud BiH, Zakon o praznicima, Dan Republike Srpske, Dodik, Deklaracija


Grčka ne dobija ni cent dok se ne izjasni - Bizlife.rs\nGrčka ne dobija ni cent dok se ne izjasni\n09:41 Kan, 03/11/2011\nLideri Nemačke i Francuske Angela Merkel i Nikola Sarkozi poručili su sinoć u Kanu da Grčka neće dobiti ni cent evropske pomoći dok se ne izjasni o tome da li želi da ostane u evrozoni.\nMerkelova i Sarkozi su, posle sastanka sa grčkim premijerom Jorgosom Papandreuom i drugim evropskim liderima, saopštili i da je očuvanje evrozone važnije od spasavanja Grčke.\nPremijer Papandreu je najavio da će plebiscitarno izjašnjavanje građana o daljoj sudbini Grčke u evrozoni biti održano najverovatnije 4. decembra. “Nije trenutak da vam dam tačnu formulaciju referendumskog pitanja, ali suština je da to nije samo pitanje o programu pomoći, to je pitanje da li želimo da ostanemo u evrozoni”, kazao je Papandreu.\nEvropske lidere je naljutila Papandreuova najava da će raspisati referendum o paketu pomoći Grčkoj, vrednom 130 milijardi evra, koji je dogovoren na samitu 27. oktobra. “Naši grčki prijatelji moraju da odluče da li žele da nastave putovanje sa nama”, kazao je Sarkozi na konferenciji za novinare posle sastanka u Kanu. Sarkozi je rekao da bi, ukoliko referendum bude održan, građani morali na njemu da se izjašanjavaju o tome da li Grčka ostaje u evrozoni ili ne. On je rekao i da će referendum o tom pitanju biti održan 4. ili 5. decembra i da sledeća tranša pomoći ne može biti isplaćena pre referenduma.\nNemačka kancelarka Merkel je kazala da Nemačka želi da stabilizuje evrozonu sa Grčkom kao njenim članom, ali i istakla da je stabilizovanje evrozone znatno važnije od spasavanja Grčke. Prvi zajam za spasavanje Grčka je dobila u maju 2010. godine, kako bi izbegla bankrot.


Exit poklanja 3.000 karata medicinarima, Ministarstvo vakcine\nTanjug 26. maja 2021. 14:37\nNOVI SAD – Kao skroman znak zahvalnosti medicinskim radnicima, koji više od godinu dana stoje na prvoj liniji fronta borbe protiv korona virusa, Exit je danas najavio da će pokloniti 3.000 ulaznica za otvaranje festivala 8. jula.\nMinistarstvo zdravlja će ujedno obezbediti vakcine za 1.500 inostranih izvođača i posetilaca Exita, čime će pomoći građanima zemalja koje u ovom trenutku nemaju dovoljno vakcina, i dati dodatan doprinos opštoj sigurnosti i bezbednosti na ovogodišnjem festivalu.\n„Pozivam sve mlade da se što pre vakcinišu, jer od njih sada najviše zavisi koliko brzo će moći da se vrate aktivnostima koje najviše vole, među kojima su koncerti i festivali. Hvala Egzitu na dosadašnjoj saradnji, i pokazivanju brige za javno zdravlje, kao i na tome što su mislili na medicinske radnike, koji su pravi heroji u ovom svojevrsnom ratu protiv virusa. Našim medicinarima se ovom prilikom ponovo zahvaljujem, i želim da istaknem da činimo sve da se što pre vrate svom redovnom poslu“, istakao je ministar zdravlja.\nOvaj protokol, koji je poslat Vladi Srbije i Kriznom štabu na usvajanje, zasnovan je na najnovijim naučnim istraživanjima širom Evrope, koja su dokazala da je, uz navedena ograničenja prilikom ulaska na događaje, rizik od širenja zaraze gotovo zanemarljiv.\n„Najveći poklon medicinskim radnicima biće suštinsko nastojanje da festival učinimo potpuno bezbednim za naše posetioce. Raduje nas što je nauka dala jasne smernice i dokaze kako da ovaj najvažniji cilj ostvarimo“, istakao je Kovačević.


Finansijski izveštaji Grada Kruševca blizu da budu pozitivno ocenjeni | Državna revizorska institucija\nFinansijski izveštaji Grada Kruševca blizu da budu pozitivno ocenjeni\nGrad Kruševac se nalazi u grupi od desetak gradova i opština koji predstavljaju primer dobre prakse i čiji su finansijski izveštaji blizu da budu pozitivno ocenjeni, rekao je predsednik Državne revizorske institucije igeneralni državni revizor dr Duško Pejović.\nOn je na 76. sednici Odbora za finansije, republički budžet i kontrolu trošenja javnih sredstava Narodne skupštine, održanoj u Kruševcu, naglasio da je ovaj grad primer napretka u radu nakon sprovođenja revizije.\nPredstavljajući nalaze iz Izveštaja o reviziji konsolidovanih finansijskih izveštaja završnog računa budžeta i pravilnosti poslovanja Grada Kruševca za 2016. godinu, dr Pejović je naglasio da su odgovorna lica postupila po preporukama državnih revizora i otklonili utvrđene nepravilnosti.\nDržavna revizorska institucija je, osim za 2016. godinu, sprovela reviziju Grada Kruševca i za 2010. godinu, a u toku je revizija ovog grada za 2018. godinu.\nDr Pejović je rekao da je DRI uvela reforme u radu i da se od ove godine odvojeno sprovode revizije finansijskih izveštaja od revizija pravilnosti poslovanja.\nKod svih većih budžeta bićemo češće u reviziji. To je zajednički cilj i želimo da ga ostvarimo na profesionalan način, poručio je dr Pejović.\nPredsednica Odbora za finansije, republički budžet i kontrolu trošenja javnih sredstava Skupštine Srbije dr Aleksandra Tomić je naglasila da je, u skladu sa Akcionim planom Programa reformi upravljanja javnim finansijama, Odbor predvideo da deo sednica posvećenih razmatranju izveštaja Državne revizorske institucije održava izvan Beograda, u formatu sednica van sedišta.\nIzabrali smo da sednicu Odbora održimo u Kruševcu, jer javna sredstva troši u skladu sa zakonom i zato što ima stabilne javne finansije, rekla je dr Tomić.\nGradonačelnica Kruševca Jasmina Palurović istakla je da je ovaj grad 2015. godine uveo programsko budžetiranje i da se grad čini sve da budžet učini transparentnim i jasnim.\nGrad Kruševac je postupio po preporukama DRI i zbog toga predstavlja primer dobre prakse kako se jasno i transparentno troše javna sredstva, rekla je Palurović. Ona je dodala da su odgovorna lica u ovom gradu dobro sarađivala sa državnim revizorima.\nU okviru druge tačke dnevnog reda, Pododbor je održao sednicu na kojoj su razmotreni sektorski izveštaji DRI za prethodnu godinu koje su predstavili vrhovni državni revizori. Članovi Podobora dostavili su predlog zaključka za Odbor po pitanju ove tačke dnevnog reda, nakon čega je Odbor usvojio zaključak povodom razmatranja sektorskih izveštaja Državne revizorske institucije.\nSednica van sedišta je podržana projektima „Jačanje nadzorne uloge i javnosti u radu Narodne skupštine, druga faza“ i „ Unapređenje revizije na lokalnom nivou za efikasnije upravljanje javnim finansijama“, koji sprovode Narodna skupština, DRI i Program Ujedinjenih nacija za razvoj (UNDP), uz podršku Vlade Švajcarske.


Novogodišnji vašar na Beogradskom sajmu od 14. do 30. decembra – Beogradski sajam\nČuveni Luna-park, najveći zabavni park ovog tipa i aktivan u ovo doba godine na čitavom Balkanu, radiće od 14. pa sve do 30. decembra 2019. godine, u hali 1 Beogradskog sajma, svakog radnog dana od 13h do 20h, a vikendom od 10h do 20h.\nČak 37 objekata – ringišpili, lavirinti, vrteške, igraonice, tobogani i druge igre za podizanje adrenalina – biće spremno da udovolji svakoj vrsti interesovanja i želji za vrhunskom zabavom. Poseban ovogodišnji ekskluzivitet je ringišpil visok neverovatnih 30 metara, koji će korisnike vinuti do same kupole grandiozne hale 1.\nPrednovogodišnji praznični ugođaj u krugu Beogradskog sajma upotpuniće i visokotehnološki zabavni park „Starland“, takođe najveći svoje vrste u regionu, smešten u halama 8 i 9, a otvoren 365 dana u godini. Radnim danom od 12h do 22h, a vikendom od 10h do 22h, ovo vrhunsko zabavište, namenjeno takođe svim uzrastima i afinitetima, nudi preko 300 aparata za igru i razonodu, širok spektar popularnih zabavnih sadržaja, od bilijara, pikada, stonog hokeja i fudbala, zona sa peskom, dvoraca sa toboganima ili karaoka, do VR mašina poslednje generacije, „rolling automobila“, arkadnih igara, sudarača i sl.\nNajzad, oni koji bi da pretprazničku atmosferu iskoriste u šopingu, moći će da se opuste u tržnom centru „Sajam“, bivšem „Bazaru“, u hali 11 Beogradskog sajma. Tekstil, kozmetika i drugi artikli, često najtraženiji i sa cenama najpristupačniji upravo u pretprazničko vreme, prilika su koja se ne propušta. Radno vreme TC „Sajam“ je od 10 do 20 časova svakog dana, uključujući subotu i nedelju.


MEĐUNARODNI DAN SEĆANJA NA ŽRTVE HOLOKAUSTA – VELIKA SRAMOTA BEOGRADA - NOVA stranka\n27.01.2022 Tijana Ilić 0\nJoš jednu godinu za redom sa velikom sramotom za naš glavni grad, ceremoniju povodom obeležavanja godišnjice dočekujemo ponovo u neuređenom prostoru u okviru kompleksa nekadašnjeg koncentracionog logora na Starom sajmištu u Beogradu.\nProstor otvoren kao zgrada „Beogradskog sajma“ 1937. godine, a preuzet od strane nacista za vreme Drugog svetskog rata korišćen kao logor za Jevreje, a nakon toga i sve ostale protivnike okupacije, danas predstavlja jednu od najvećih sramota našeg glavnog grada.\nNa prostoru na kome su se pre više od 70 godina dešavala najstrašnija mučenja i ubijanja, danas osim spomenika žrtvama ne postoji ništa što bi odalo počast žrtvama najstrašnijeg zločina u istoriji.\nNekadašnji Gestapov „Jevrejski logor Zemun“ danas je mesto na kome se nalaze poslovni prostori – teretana, restoran, autoservis i neadekvatni stambeni objekti u prostorijama gde su se nalazile ćelije u kojima su hiljade ljudi ubijane i mučene.\nOvo je jedna od najvećih sramota nas građana, kao i našeg glavnog grada. Nedopustivo je da grad Beograd već decenijama ne radi ništa po pitanju ovog mesta, prostora koji je služio za ono najgore što se dešavalo čovečanstvu. Pred nama su izbori za skupštinu Beograda. Kakav god bio sastav te skupštine i ko god bude formirao vlast u Beogradu, imaće obavezu da se zauzme za rešavanje ove sramote. I to mora biti prioritet, da se što pre napravi plan koji će Staro sajmište pretvoriti u spomenik upozorenja svima, spomenik koji će podsećati na zločine izvršavane nad nedužnima i opasnost od ideja koje je sprovodio nacističkog režima u Drugom svetskom ratu.\nZato pozivamo sve da se što pre posvete ovom pitanju, kako bismo na 80u godišnjicu od nacističkog zauzimanja Beogradskog sajama i pretvaranja u logor, konačno ispravili ovu sramotu i odali počast žrtvama.\nPrevious article\tKIČIZACIJA POLITIKE, UMETNOSTI, URBANOG RAZVOJA Ljubinka Ganja Bajčetić Next article\tVUČIĆEV PREDIZBORNI CIRKUS: Merošinu blokiralo 15.000 botova, putevi zatvoreni


BIOSTILE - VAŠE ZDRAVLJE, NAŠA BRIGA (BIOSTILE - VAŠE ZDRAVLJE, NAŠA BRIGA) - Serije - mojtv.net\nProizvodi su namenjeni *čišćenju tela, *jačanju imunološkog sistema, *mišićno-skeletnog sistema, *kardiovaskularnog sistema, *Za digestivni trakt *Za nervni sistem *Za mladalački izgled Proizvodi kompanije Biostile ističu se po visokom kvalitetu sastojaka, zahtevnijim sastavima i celovitom pristupu u procesu proizvodnje. Naglasak je na mešavini aktivnih sastojaka sa dokazanim sinergetskim efektima. Takođe, deo Biostile asortimana je i program dr Majića namenjen za efikasnije rešavanje metaboličkog sindroma koji je rezultat dugogodišnje aktivne saradnje. Proizvodnja proizvoda kompanije Biostile odvija se u skladu sa najvišim standardima koji se primenjuju u industriji. Više o proizvodima kompanije Biostile www.biostile.rs


Uživajte u lijepim danima: Kako povećati energiju u proljeće\nKad dođete na more prvo duboko udahnute, evo zašto\nPrva votka napravljena od proizvoda iz Černobila\nU susret izborima: Više od milion građana Austrije još neodlučno\nBeč 2020 – Glavni grad muzike\nZašto biste u dvorište trebali staviti kašiku šećera i vode?\nKorisni beauty trikovi slavnih dama: Jedan sastojak čini čuda\nNamirnice koje nutricionisti nikada ne jedu\nAlarmantni podaci: Četvrtina svijeta ostaje bez vode\nUN Izvještaj o sreći: Finci najsretniji, BiH među najnesretnijim\nVi ste ovdje:Home»Magaza»Uživajte u lijepim danima: Kako povećati energiju u proljeće\nBy Redakcija on\t 19. April 2019 Magaza\nZamaranje, osjećaj težine i umora te depresija karakteristični su za početak proljeća. Na sreću, male životne promjene mogu pomoći da uživate u proljetnim danima umjesto da ih provedete tmurni, neraspoložena i zatvoreni.\nVitaminski preparati – okrepljuju organizam i pojačavaju energiju. Posebno su bitni vitamini B grupe. Vitamin B1 učestvuje u metabolizmu šećera, vitamini B6, B2 i folna kiselina doprinose sintezi proteina, vitamin B5 pospješuje regeneraciju ćelija, a B12 ima ulogu protektora nervnih vlakana. Uzimanje vitamina iz ove grupe preporučljivo je u proljetnom periodu, u trajanju do tri mjeseca u kontinuitetu. Preporučuju se uzimati i vitamin D3 i vitamin C zbog njihovih zaštitnih uloga.\nMinerali – unose se putem hrane, ali ukoliko nam obroci nisu uvijek raznovrsni, ili smo izloženi pojačanim mentalnim i fizičkim naporima, preporučuje se uzimanje mineralnih kompleksa kombinovanog sadržaja. Kalcijum ima funkciju u mineralizaciji kostiju, kao i u kontrakciji mišića, dok se kalijum preporučuje kod intenzivnog fizičkog napora zbog optimalnog održavanja funkcije bubrega. Magnezijum je koristan kod pojačanog rada skeletnih i srčanog mišića. Cink, selen, bakar i mangan je preporučljivo uzimati u vidu suplemenata, jer imaju esencijalne funkcije u sintezi hormona neophodnih za regulaciju svih tjelesnih radnji.\nBiljni preparati – preporučljivi su prilikom izlaganja intenzivnim naporima koji traže veoma visok nivo energije. Za bolju memoriju, koncentraciju, protok krvi u mozgu i mišićima najbolje je koristiti proizvode na bazi ginka, žen-šena ili Arktičke ruže.


PREMIJER O UBISTVU U TUZIMA: Moglo se i moralo reagovati preventivno – Portal Luca\nPREMIJER O UBISTVU U TUZIMA: Moglo se i moralo reagovati preventivno\nU narednim danima se moraju učiniti svi neophodni koraci, kako bi ovaj slučaj ubistva mlade žene u Tuzima dobio pravedan epilog, saopštio je premijer Zdravko Krivokapić. On je na Tviteru naveo da je ubijeđen da se u ovom slučaju, kao i u sličnim slučajevima nasilja nad ženama, moglo i moralo reagovati preventivno\nSa posebnom pažnjom sam ispratio poruke sa mirnog građanskog protesta u Tuzima, povodom ubistva nedužne Šejle Bakije. Ovaj tragičan gubitak za porodicu Bakija, opštinu Tuzi i cijelu Crnu Goru predstavlja snažnu opomenu nadležnim organima da što prije pokrenu istragu i…1/3\n„Sa posebnom pažnjom sam ispratio poruke sa mirnog građanskog protesta u Tuzima, povodom ubistva nedužne Šejle Bakije. Ovaj tragičan gubitak za porodicu Bakija, opštinu Tuzi i cijelu Crnu Goru predstavlja snažnu opomenu nadležnim organima da što prije pokrenu istragu i procesuiraju krivca“, napisao je Krivokapić.\nIzrazio je saučešće u žalosti i boli porodice Bakija.\nGrađani Tuzi na mirnom okupljanju u centru izrazili su protest povodom ubistva 19-ogodišnje Š.B.


Foto: Aleksandar Vučić / Tanjug\nPredsednik Vučić je rekao da je za Srbiju važno jačanje političkog dijaloga sa Ujedinjenim Kraljevstvom, posebno u novim okolnostima, koje nastaju nakon izlaska te zemlje iz Evropske unije.\nPredsednik Vučić je zahvalio na kontinuiranoj podršci Ujedinjenog Kraljevstva evrointegracijama Srbije, ali i naglasio potrebu za postojanjem jasnog plana za proširenje EU i vremenskog okvira za članstvo, jer je proces evropskih integracija Zapadnog Balkana od suštinskog značaja za mir i stabilnost u regionu.\nVučić je britanskom zvaničniku preneo utiske sa sastanka u Parizu i mogućnostima za nastavak dijaloga Beograda i Prištine i, s tim u vezi, istakao da je veoma važno što je i Velika Britanija tražila od prištinskih vlasti da ukinu takse.\nOn je političkog direktora Forin Ofisa Ričarda Mura upoznao sa inicijativom za primenu četiri slobode - kretanja ljudi, robe, usluga i kapitala - na Zapadnom Balkanu, pokrenutoj sa premijerima Albanije i Severne Makedonije.\nVučić čestitao Džonsonu izbor za premijera\nVUČIĆ I MUR RAZGOVARALI O KOSOVU "Prioritet je da se postigne trajno kompromisno rešenje"\n"SVE ĆE BITI RAZJAŠNJENO U HAGU" Politički analitičar iz Prištine dobio poziv Specijalnog suda za zločine OVK\nPolitički analitičar iz Prištine Fatmir Šeholi dobio je poziv Specijalnog suda u Hagu, javljaju prištinski mediji.\nOko 90.000 glasova mogao bi da "košta" ulazak u Skupštinu Srbije\nUkoliko bi na parlamentarne izborime u aprilu 2020. godine izašlo oko tri miliona ljudi, a cenzus bude tri odsto, oko 90.000 glasova bi bilo potrebno kako bi se jedna izborna lista našla u parlamentu. Zbog mnogo nepoznanica, pre svega oko broja lista koje bi mogle preći cenzus, odnosno ostati ispod crte, teško je dati okvirnu brojku, ali bi gotovo sigurno, za jedan mandat bilo potrebno manji broj glasova nego na ranijim izborima.\nLekar otišao u Vuhan da pomogne obolelima od koronavirusa, a onda se i sam zarazio, i to na NEVEROVATAN NAČIN\nVEŽBANJE UZ JELENU IZ ZANE I KNEZA Na Palilulskoj pijaci održan prvi javni trening\nSnažna eksplozija na granici Sirije i Turske, jedna osoba POGINULA\nUŽIVO, MAĐARSKA - ŠPANIJA Neviđeni pritisak sa tribina! "Crvena furija" u potpunom čudu, sada ne može da dođe sebi!


pink.rs | DRŽAVA MISLI NA DECU OBOLELE OD RAKA: Obezbedićemo još kuća i stanova za roditelje i decu koja su na terapiji\nMinistar zdravlja Zlatibor Lončar posetio je jutros pacijente obolele od kancera na Institutu za majku i dete ''Dr Vukan Čupić'' povodom Međunarodnog dana dece obolele od raka i tom prilikom poručio mališanima i njihovom roditeljima da država misli na njih i da će im pomoći da se izbore sa najopakijom bolešću.\nMinistar Lončar je naveo da se svake godine sve više sredstava odvaja za decu obolelu od kancera, da se proširuju kapaciteti i uvode nove metode lečenja, kao i da se dovode strani medicinski stručnjaci i deca šalju na lečenje u inostranstvo.\n- Obezbedićemo još kuća i stanova za roditelje u decu koja su na terapiji kako ne bi sve vreme bili u bolnici već u atmosferi koja će bar malo da im olakša. Samo oni znaju kroz šta sve prolaze, a mi ćemo im pomoći da se izbore sa najopakijom bolešću - poručio je Lončar.\nDirektor Instituta za majku i dete 'Radoje Simić rekao je da ta ustanova pokušava da svojim znanjem i osposobljenošću, a Fond i Ministarstvo opremanjem, stvori uslove za lečenje dece slične drugim bolnicama u svetu.\n- Pošto smo mala zemlja i nemamo dovoljno tehnološke opremljenosti za retke bolesti, država je osnovala Budžetski fond koji od novembra 2014. obezbeđuje sredstva za lečenje dece u inostanstvu. Prošle godine na lečenje u inostranstvo poslato je petoro dece sa malignim bolestima' - naveo je Simić.\nOn je naveo da je od osnivanja Budžetskog fonda 73 dece poslato u inostranstvu, dok su 173 biološka uzroka poslata na enzimske i genetičke analize, a strani strucnjaci su u Srbiji lečili 17 dece. Prema njegovim rečima Fond je u protekle tri i po godine izdvojio oko 463 miliona dinara, oko 150.000 evra i oko 10.000 švajcarskih franaka.\nPORAŽAVAJUĆE: Srbija je prva u Evropi po broju dece obolele od RAKA\nHUMANO Poslanici SNS pomažu deci oboleloj od raka


Školski portal ‐ Vesti iz škola ‐ Dan demokratske kulture u Turiji\nOŠ „Veljko Dugošević” u Turiji je 24. 5. 2022. godine obeležila Dan demokratske kulture, u cilju promocije kritičkog razmišljanja, rodne ravnopravnosti i kulturne raznolikosti, kao i istinskih vrednosti demokratske kulture u lokalnoj zajednici.\nOŠ „Veljko Dugošević” u Turiji je 24. 5. 2022. godine obeležila Dan demokratske kulture, u cilju promocije kritičkog razmišljanja, rodne ravnopravnosti i kulturne raznolikosti, kao i istinskih vrednosti demokratske kulture u lokalnoj zajednici. Tom prilikom školu su posetili njegova ekselencija Emanuele Žirofre, ambasador EU u Republici Srbiji, Tobijas Flesenkemper, šef Kancelarije Saveta Evrope u Beogradu, Ivica Radović, državni sekretar u Ministarstvu prosvete, nauke i tehnološkog razvoja, kao i predstavnici Školske uprave Požarevac i lokalne samouprave na čelu sa predsednikom Opštine Kučevo Ivanom Rajčićem.\nOsnovna škola „Veljko Dugošević” jedna je od 59 škola u Srbiji koje su deo zajedničkog projekta Evropske unije i Saveta Evrope „Kvalitetno obrazovanje za sve”. Već pet godina škola razvija kompetencije za demokratsku kulturu, prvo kao pilot škola u zajedničkom projektu EU i Saveta Evrope „Podsticanje demokratske kulture u školama”, a sada kao mentor škola sa novom ulogom koja uključuje usmeravanje drugih škola kroz proces razvoja kompetencija za demokratsku kulturu.\nU fokusu Dana demokratske kulture, čiji je moto bio „Svet mojih snova”, održane su četiri debate na različite teme pod sledećim nazivima: Kritički kutak, Digitalni kutak, Ravnopravni kutak i Kulturološki kutak. Učesnici debata su razmenili mišljenja o tome na koji način se formira kritičko mišljenje i koja je uloga medija u tome, razgovaralo se i o dobrim i lošim stranama interneta i društvenih mreža. Posetioci su mogli da iznesu i svoje stavove o podeli poslova na muške i ženske, ali i da ukažu i na predrasude koje imamo o drugim narodima i njihovim kulturama.\nGostima je prikazana i aplikacija koja promoviše demokratsku kulturu.


Povećana cijena rada za radnike u zdravstvu u Republici Srpskoj – mojKontakt portal – Radio Televizija Kontakt\nMinistar zdravlja i socijalne zaštite Republike Srpske Alen Šeranić izjavio je da je Vlada danas usvojila zaključak kojim je ovlašten da sa reprezentativnim sindikatima iz oblasti zdravstva potpiše odluku kojom se cijena rada povećava sa 135 na 145 KM.\n“Ministarstvo će obavijestiti reprezentativne sindikate, a oni koji se odluče da potpišu ovu odluku su dobrodošli”, rekao je Šeranić na konferenciji za novinare poslije sjednice Vlade.\nOn je precizirao da su odlukom obuhvaćeni svi radnici u zdravstvu, te da je procjena da će do kraja godine biti neophodno obezbijediti dodatnih 5,3 miliona KM da bi zdravstvene ustanove mogle početi sa isplatom plata po novoj cijeni rada.\nŠeranić je istakao da je Vlada usvojila i Nacrt strategije mentalnog zdravlja za period od 2019. do 2022. godine.\n“To je akt koji je veoma važan jer očekujemo da ćemo uz donošenje zakona o mentalnom zdravlju ići u pravcu organizovanja cijelog ovog sistema”, rekao je Šeranić.\nPrema njegovim riječima, za ovu oblast je veoma važno da su nastavljene aktivnosti da bi bio obezbijeđen novac od Banke Savjeta Evrope za rekonstrukciju tri psihijatrijske i jedne ustanove socijalne zaštite ustanove u Srpskoj.\n“Ukupna vrijednost je 15 miliona KM, a prethodno je urađena procjena potreba za svaku od četiri ustanove i usaglašeno je šta bi trebalo da bude urađeno”, kaže Šeranić.


FON dobija novu zgradu sredinom novembra - Volim Srbiju\nBez obzira na novonastale okolnosti, izgradnja nove zgrade Fakulteta organizacionih nauka ne kasni i biće završena 13. novembra ove godine.\nPredsednica Vlade Republike Srbije Ana Brnabić je podsetila na to da su izgrađene i nove zgrade Fakulteta tehničkih nauka u Novom Sadu i Elektronskog fakulteta u Nišu, a u planu je i izgradnja još jedne zgrade Elektrotehničkog fakulteta, ali i čitav kompleks zgrada umetničkih fakulteta.\nPredsednica Vlade je ujedno najavila i postavljanje kamena temeljca za novu zgradu BioSens instituta u Novom Sadu.\nPrvi potpredsednik Vlade i ministar prosvete, nauke i tehnološkog razvoja Branko Ružić ocenio je da je FON možda i najjači fakultet iz oblasti menadžmenta i informacionih sistema u Jugoistočnoj Evropi, uz napomenu da se Vlada zalaže za povećanje kapaciteta tog fakulteta.\nOn je naglasio da smatra da je to velika šansa za maturante i studente, jer se svake godine povećava zainteresovanost za taj fakultet i dodao da će povećanje kapaciteta stvoriti mogućnosti za upis mnogo većeg broja studenata u ambijentu koji će biti lepši, ali i podsticajniji i za njih i za profesore.\nDekan FON-a Milija Suknović rekao je da je taj fakultet uspeo da dobije međunarodnu akreditaciju vodećeg akreditacionog tela ASIIN iz Nemačke, što znači da se diploma FON-a ne nostrifikuje i ne prevodi.\nNova zgrada FON-a imaće više od 6.000 metara kvadratnih, a vrednost ugovorenih radova je 6,6 miliona evra.


Mihajlović: Apеli urodili plodom, duplo višе prijava protiv nasilnika | Ministarstvo građevinarstva, saobraćaja i infrastrukture\nPočetak > Aktuelnosti > Vesti > Mihajlović: Apеli urodili plodom, duplo višе prijava protiv nasilnika\nMihajlović: Apеli urodili plodom, duplo višе prijava protiv nasilnika\n15.10.2015. - 17:12\nKoordinaciono tеlo za rodnu ravnopravnost kojim prеdsеdava potprеdsеdnica Vladе Srbijе prof. dr Zorana Mihajlović smatra vrlo ohrabrujućom činjеnicu što jе u pеriodu od jula do sеptеmbra 2015. prijavljеno čak 60% višе slučajеva nasilja u porodici nеgo lanе.\nPodatak da jе u poslеdnjih tri mеsеca prijavljеno 1.638 krivičnih dеla nasilja u porodici pokazujе da u Srbiji polako ali sigurno postajе jasno da sе nasiljе nad žеnama i dеcom višе nеćе tolеrisati. Akcijе i stalni apеli Koordinacionog tеla da nasiljе nad žеnama mora da prеstanе, kao i jača uloga policijе i ostalih državnih organa protiv nasilnika dovеli su ovih poboljšanja, kažе prеdsеdnica Koordinacionog tеla Zorana Mihajlović.\nMеđutim, ona dodajе da moramo još mnogo višе da radimo kako bi sе u Srbiji smanjilo nasiljе nad žеnama.\nPodatak da jе od počеtka 2015. godinе 33 žеna ubijеno zbog nasilja u porodici, dok su nasilnici prošlе godinе ubili 27 žеna, govori da smo još dalеko od našеg cilja: stop nasilju nad žеnama, naglašava Mihajlovićеva.\nUpravo iz ovih razloga jеdna od najvažnijih aktivnosti Koordinacionog tеla jеstе uvođеnjе nacionalnog SOS tеlеfona za podršku žеnama žrtvama porodičnog nasilja, čiju finalizaciju očеkujеmo vrlo brzo.\nUskoro prеd Vladom Srbijе naćićе sе i Zakon o rodnoj ravnopravnosti kojim ćе sе položaj žеna u Srbiji popraviti.


KulturniK: XIII Međunarodni festival animiranog filma - Animanima\nXIII Međunarodni festival animiranog filma - Animanima\nMeđunarodni festival animiranog filma Animanima prikazaće od 4. do 7. septembra u Domu kulture u Čačku više od 40 kratkih animiranih ostvarenja iz 17 zemalja, među kojima su i nova dela svetski poznatih autora, poput Režine Pesoe iz Portugala, mađarskog reditelja Geze M. Tota, Koreanke Dahe Džeong, te Donata Sansonea iz Italije.\nZa otvaranje 13. Animanime odabran je film Ludovika Uplena Moja generacija, završni deo njegove parabole o svetu današnjice koju čine i filmovi Logorama i Vreme novca, a priča je puna neonske svetlosti i mračnih predskazanja.\nUz filmove u konkurenciji za Gran pri „Zlatni štift“ i druge festivalske nagrade, najavljen je i takmičarski C&A Special koji donosi izbor animiranih TV reklama i muzičkih videa.\nProgram Portret animatora posvećen je 7. septembra autoru animiranog serijala Bendito Machine Đosiju Malisu iz Španije, članu žirija 13. Animanime, uz Paolu Bristot i Franka Diona.\nU žiriju 13. Animanime je i filmski autor, producent i likovni umetnik Frank Dion, koji će predstaviti produkcijsku kompaniju Papy3D iz Pariza, u okviru programa Studio u gostima.\nIz Mađarske stiže izuzetno dugometražno animirano ostvarenje, priča o neobičnom skupljaču umetničkih dela, „Ruben Brant, kolekcionar“ koji će biti prikazan prve festivalske večeri 4. septembra.\nUz Svetsku panoramu, najavljene su i specijalne projekcije, pa je 5. septembra na programu izuzetan dokumentarac Magia Russica izraelskih autora Jonatana i Maše Zur koji će podsetiti na Fjodora Hitruka, Jurija Norštajna i druge velikane ruskog animiranog filma.\nPosebnu projekciju imaće i STASH TV iz Toronta, najveća svetska onlajn videoteka animacije, specijalnih efekata i moušn dizajna, čiji sastavni deo predstavlja i mnoštvo posebnih sadržaja koji se odnose na unapređenje znanja u oblasti struke. Na Animanimi će biti prikazan izbor autorskih filmova koji su stilski i tematski toliko različiti da su zavredili upravo etiketu posebnih univerzuma u svesti gledalaca.\nFestival Animanima, osnovan 2007. godine, tradicionalno se održava pod pokroviteljstvom Grada Čačka i Ministarstva kulture i informisanja Srbije, u organizaciji Doma kulture Čačak.\nОбјавио KulturniK у 13:21:00


CINS: Na listama opozicije 13 kandidata koji su kršili Zakon o Agenciji za borbu protiv korupcije – Južnobanatske Vesti\nCentar za istraživačko novinarstvo Srbije (CINS) objavio je danas analizu koja pokazuje da su opozicione stranke za odbornike Skupštine Beograda kandidovale 13 osoba koje su kršile Zakon o Agenciji za borbu protiv korupcije, uglavnom zbog kašnjenja u prijavljivanju imovine, i većini je izrečena najblaža kazna mera upozorenja.\nGrupa gradjana „Dragan Djilas – Beograd odlučuјe, ljudi pobedjuјu“ kandidovala je za buduće gradske odbornike pet funkcionera protiv kojih je Agencija vodila postupak, u koaliciji „Da oslobodimo Beograd – Demokratska stranka (DS), Socijaldemokratska stranka (SDS), Nova stranka (NOVA) i Zelena ekološka partija – Zeleni (ZEP – Zeleni)“ nalaze se četiri kandidata, na listi Demokratske stranke Srbije (DSS) dva, a jedan je na listi „Dosta je bilo i Dveri: Da ovi odu, a da se oni ne vrate“.\nKandidat na beogradskim izborima Grupe gradjana „Šta radite bre“ Marko Bastać dobio je od Agencije meru upozorenja u decembru 2012. godine, jer kao predsednik Gradske opštine Stari grad nije na vreme prijavio imovinu.\nJedan od kandidata sa liste „Dragan Djilas – Beograd odlučuјe, ljudi pobedjuјu“ lider Levice Srbije Borko Stefanović dobio je 2014. meru upozorenja jer nije obavestio Agenciju za borbu protiv korupcije da više nije član Upravnog odbora Diposa, državnog preduzeća za izdavanje nekretnina.\nNa listi DSS-a se nalaze dva kandidata sa merama upozorenja: predsednik stranke Miloš Jovanović i nekadašnji poslanik u Skupštini Srbije Djordje Mamula.\nČlan veća opštine Stari grad Andreja Milivojević, skoro dve godine kasnio je sa slanjem izveštaja o imovini i prihodima zbog čega mu je Agencija izrekla meru upozorenja krajem novembra 2015, dok bivši načelnik Generalštaba Vojske Srbije Zdravko Ponoš nije na vreme obavestio Agenciju da više ne obavlja funkciju pomoćnika ministra za bilateralne odnose u Ministarstvu spoljnih poslova, pa je krajem juna 2013. takodje dobio meru upozorenja.\nKandidat izborne liste „Dosta je bilo i Dveri: Da ovi odu, a da se oni ne vrate“ Dragoslav Budimirović meru upozorenja dobio je u januaru 2016, zbog neprijavljivanja imovine po prestanku funkcije.\nAgencija je protiv ovog nekadašnjeg vršioca dužnosti direktora JKP Obrenovac podnela i zahtev za pokretanje prekršajnog postupka, a prema podacima sa sajta Agencije, osudjen je na novčanu kaznu od 20.000 dinara.\nCINS je juče objavio tekst da i vladajuće stranke imaju na listama devet osoba koje su prekršile Zakon o Agenciji za borbu protiv korupcije i to to četvorica sa liste „Aleksandar Vučić Zato što volimo Beograd“ i petoro sa liste „Ivica Dačić – Socijalistička partija Srbije i Dragan Marković Palma Jedinstvena Srbija“.\nMaduro bi voleo da se rukuje s Trampom\nDačić: Da se ponašamo striktno po medjunarodnim pravilima, povukli bismo Briselski sporazum


Na današnji dan pre 30 godina je prestao da se proizvodi "fića"\n18 Nov 2015 - 16:05 Istorija Link\nKako piše B92, na današnji dan, 18. novembra 1985, sa fabričkih traka sišao je poslednji "fića". Od 1955. do 1985. u kragujevačkoj "Zastavi" proizvedeno je 923.487 primeraka ovog automobila.\nIstorija: Honda CRX\n11 Nov 2015 - 10:00 Istorija Link\nPredstavljanje moderne verzije nekog klasičnog automobila obično znači da je prethodnik bio legendaran u svoje vreme.\nIstorija: Pontiac Firebird\n3 Nov 2015 - 10:30 Istorija Link\nDizajn, razvoj i marketing novih automobila je dug i skup proces čak i za najveće svetske proizvođače.\nIstorija: Plymouth Barracuda\n20 Okt 2015 - 20:34 Istorija Link\nOsim ukoliko ste veliki ljubitelj Chrysler korporacije, šanse su velike da u periodu 1960tih godina Plymouth Barracuda nije ostavljala veliki utisak na vas.\n21 Sep 2015 - 09:00 Istorija Link\nPrva Mazda sa rotacionim motorom, Cosmo Sport, je bio eksperiment koji možda nije ostavio zapažen trag na tržištu po prodajnim rezultatima, ali je zato proslavio japanskog proizvođača vozila i stavio ga na mapu sveta.\nIstorija: Porsche 924, 944 & 968\n1 Sep 2015 - 10:30 Istorija Link\nIako Porsche i Volkswagen nisu imali uspeha sa svojim prvim zajedničkim sportskim automobilom, modelom 914, do sredine 1970tih godina obe kompanije su bile spremne za novi pokušaj sa modelom 924.\nIstorija: BMW CS E9\n5 Avg 2015 - 10:30 Istorija Link\nAko bi u auto industriji tražili primer kako napraviti veoma uspešnu kompaniju, mislimo da ne treba da gledamo dalje od legendarnog nemačkog proizvođača BMW.\nIstorija: NSU Ro80\n29 Jul 2015 - 10:30 Istorija Link\nTokom 1967. godine, mali nemački proizvođač vozila NSU je predstavio svoj prvi i poslednji luksuzni automobil, Ro80, koji je napravio malu revoluciju.\nŠkodin auto budućnosti 935 Dynamic iz 1935. godine\n25 Jul 2015 - 16:08 Istorija Link\nKako piše B92, Škoda je u okviru proslave 120 godina postojanja izložila svojih devet najređih klasika na izložbi "Bensberg klasiks" u Kelnu - najviše pažnje privukao je naravno prototip Škoda 935 Dynamic.\nTop Speed classic test: Opel Commodore\n23 Jul 2015 - 09:30 Istorija Link\nUpoznajte Opelov elegantni kupe, koji je obeležio kraj “ludih” ’60-ih...\n23 Jul 2015 - 08:30 Istorija Link\nFord nas je podsetio na neke od svojih pionirskih poduhvata koji su danas sastavni deo svakodnevnog života a nekada su predstavljali pravu naučnu fantastiku. Među njima je i GPS uređaj koji je predstavljen na prototipu “ford aurora koncept” iz 1964. godine.


Otvoreno pismo predsjednika Srpske: Na nivou BiH ne postoji Dan državnosti – mojKontakt portal – Radio Televizija Kontakt\n„Zbog toga Vam skrećemo pažnju da ste Vi, i ostali predstavnici međunarodne zajednice, svojim prisustvom dali značaj nepostojećem prazniku naslovljenom kao Dan državnosti BiH, a svaki pokušaj njegovog uspostavljanja je antidejtonski“, navodi se u otvorenom pismu predsjednika Srpske.\nPredsjednik Srpske u pismu podsjeća da je Dejtonski sporazum jasno odredio da dejtonska BiH nastavlja da postoji u skladu sa unutrašnjom strukturom, koja je tim sporazumom utvrđena, pa je, prema tome, svaki jednostrani pokušaj iz Sarajeva da se baštine praznici i događaji iz bivše Jugoslavije neregularan i nemoguć za čitavu BiH.\n„Svima koji poznaju istoriju naroda na ovim prostorima potpuno je jasno da je ZAVNOBiH bio samo priprema za zasjedanja AVNOJ-a na kome je stvorena druga Jugoslavija koje više nema. Zato i jeste licemjerno da se danas ZAVNOBiH obilježava kao Dan državnosti, jer su se muslimani odrekli i Jugoslavije i AVNOJ-a koga danas i ne pominju“, smatra Dodik.\n„I za samo zasjedanje ZAVNOBiH-a izabran je većinski srpski Mrkonjić Grad, kao sigurno mjesto. Rijetki muslimani tog vremena su bili od početka u antifašističkom pokretu“, podsjetio je Dodik.\nPredsjednik Srpske je napomenuo da istorijske činjenice jasno govore da su tek pred kraj rata, kada su vidjeli ko je pobjednik, muslimani počeli prilaziti antifašističkom pokretu, a mnogi su po političkoj liniji dobili i orden narodnog heroja.\n„Rijetkim istinskim muslimanskim herojima toga vremena, koji su od prvog dana bili antifašisti, odavali smo, i odajemo i danas, dužno priznanje“, naglasio je Dodik.\n„Vaše prisustvo i davanje značaja nepostojećem prazniku daje mi za pravo da Vas zapitam kako to da ne dolazite u Republiku Srpsku na obilježavanje praznika koje priznaje Dejton, kad već prisustvujete obilježavanju nepostojećih praznika u Sarajevu? Vaše prisustvo na ceremoniji u Predsjedništvu BiH nije ništa drugo do kršenje Dejtonskog sporazuma i svrstavanje na jednu stranu“, navodi se u otvorenom pismu predsjednika Srpske.\n„Zašto pristajete da budete dio nelegitimne priče i da prisustvujete obilježavanju nepostojećeg praznika u Predsjedništvu, kada ne postoji odluka Predsjedništva da se taj dan obilježava kao praznik!?“, pitao je Dodik u otvorenom pismu Incku, Sorensenu i ostalim predstavnicima međunarodne zajednice u BiH.\nOn je naglasio da je sada potpuno jasno zašto se Bošnjaci svojstveno trude da izaberu Hrvata u Predsjedništvo, jer da je umjesto Željka Komšića, izabranog glasovima Bošnjaka za člana Predsjedništva, bio izabran autentični Hrvat, on ne bi došao na svečanost u Predsjedništvo, te bi tako Bakir Izetbegović ostao usamljen u pokušaju prekrajanja istorije, a ovako tu je uvijek dežurni Komšić, koji je, i ovoga puta, upotrijebljen za falsifikovanje istorije.\n„Nadam se da ćete nakon iznesenih činjenica i argumentacije koja ih prati, shvatiti razloge moga obraćanja Vama. Jer Vaše prisustvo obilježavanju nepostojećeg praznika Dana državnosti BiH diskvalifikuje i Vas, i institucije koje predstavljate, kod većine građana u BiH – Srba, Hrvata i jednog dijela Bošnjaka, koji su potpuno svjesni da Dan ZAVNOBiH-a ne može biti Dan državnosti BiH“, poručio je predsjednik Republike Srpske Milorad Dodik, prenose agencije.\nSzDS: Bosić “mutnim radnjama” opstao na čelu SDS


Cela priča o "nestalom" i na kraju ubijenom novinaru poprimila je oblik akcionog filma, u kojem glavne uloge imaju kraljevska porodica, obaveštajna služba, mladi i neiskusni princ, i na kraju čitav geopolitički svet. Nakon 17 dana Saudijska Arabija priznala je ono što je ceo svet znao: novinar "Vašington posta", Džamal Kašogi, nije izašao živ iz konzulata Saudijske Arabije u Istanbulu.\nPotvrdu o Kašogijevoj smrti prenela saudijska državna agencija, uz objavu o smeni dva visoka saudijska funkcionera i hapšenju 18 osumnjičenih za ubistvo. Rijad je do sada tvrdio da je Kašogi, koji je 2. oktobra otišao u konzulat u Istanbulu radi papirologije oko razvoda, napustio saudijsku teritoriju i kao "neosnovane" ocenjivao optužbe turskih zvaničnika da je novinar i disident ubijen u konzulatu.\nUz potvrdu o Kašogijevoj smrti objavljena je i smena visokog funkcionera obaveštajne službe, generala Ahmeda al-Asirija, i važnog savetnika kraljevske porodice Sauda al-Katanija. Njih dvojica su bliski saradnici moćnog prestolonaslednika Mohameda bin Salmana, koji je prethodnih dana bio pod sve većim pritiskom zbog Kašogijevog slučaja. Sumnja se da je sam princ orkestrirao Kašogijev nestanak i ubistvo.\nKRALJ MORA DA INTERVENIŠE\nZa Saudijsku Arabiju su nastale ozbiljne posledice od nestanka novinara, tolike da je kralj Salman smatrao da mora da interveniše, reklo je pet izvora bliskih kraljevskoj porodici. Prošlog četvrtka, 11. oktobra, kralj je poslao svog pomoćnika, princa Kaleda al-Fajzala, u Istanbul kako bi pokušao da smanji krizu koja je izbila.\nIzvori bliski kraljevskom dvoru rekli su "Rojtersu" da je kralj u početku bio "u mraku" o slučaju novinara, što je bio očigledno delimično zbog napora princa da ga zaštiti od loših vesti. Ali, pošto je osuda Saudijske Arabije srljala u spoljnopolitičku krizu, princ je, navodno, zatražio od svog oca da preuzme vođstvo.\nSvetski lideri zahtevali su objašnjenje zbog Kašogija i rasla je istovremeno zabrinutost u pogledu kraljevskog dvora i prestolonaslednika bin Salmana, kome je kralj dodelio ogromnu moć, a koji se borio da "zadrži propast". Tokom posete princa Kaleda, Turska i Saudijska Arabija su se složile da formiraju zajedničku radnu grupu za istraživanje nestanka novinara. Kralj je kasnije naložio javnom tužiocu u Saudijskoj Arabiji da otvori istragu na osnovu njegovih zaključaka.\n- Izbor Kaleda, starijeg člana kraljevske porodice sa visokim statusom, govori da je on kao lični savetnik kralja, njegova desna ruka, koji ima vrlo snažne veze i prijateljstvo sa (turskim predsednikom) Erdoganom - rekao je saudijski izvor sa vezama u vladinim krugovima agenciji "Rojters", a od susreta princa Kaleda i Erdogana, kralj Salman "postavio" je sebe da upravlja aferom.\n33-godišnji princ Mohamed, u stranim medijima poznat i kao MbS, već je bio kontroverzna figura pre ove krize zbog njegovog sumnjivog načina konsolidovanja moći. U početku se prikazivao kao modernizator i reformator, ali ta slika brzo je nestala kada je uhapsio prinčeve i istaknute poslovne ljude u zemlji krajem prošle godine. Bio je veoma oprezan kako bi "slomio" one koji se ne slažu sa njegovom vladavinom.\nNajnovija intervencija kralja odražava sve veću zabrinutost među nekim članovima kraljevskog dvora o sposobnosti neiskusnog princa da upravlja. Kralj Salman proteklih nekoliko godina izašao iz javnog života dok je njegov sin postao centar pažnje.\nČuju se glasovi da kralj ponovo razmisli o velikom uticaju njegovog sina u Saudijskoj Arabiji i poziciji naslednika prestola.\n- Čak i ako je on njegov omiljeni sin, kralj mora imati sveobuhvatan pogled na njegov opstanak i opstanak kraljevske porodice - rekao je izvor "Rojtersu".\nI iz SAD, bliskog saveznika, čuju se sve glasniji pozivi da saudijski princ ukloni, nakon niza grešaka koje je stvorio od početka njegove vladavine. Republikanski senator Lindzi Grejam nedavno je opisao bin Salmana kao "toksičnog" i rekao da "mora da ode".\nReforme mladog bin Salmana propraćene su ućutkivanjem neistomišljenika, nakon čega je Kašogi i odlučio da ode u egzil, čistkom članova kraljevske porodice i biznismena zbog optužbi za korupciju, i - skupim ratom u Jemenu, kojeg je UN naziva najvećom katastrofom u svetu. Kašogijev nestanak dodatno je ugrozio reputaciju princa, produbljujući pitanja među zapadnim saveznicima i nekim Saudijcima o njegovom liderstvu.\nSaudijska Arabija je više puta negirala bilo kakvu ulogu u nestanku Kašogija. Ali izvori koji su upoznati sa kraljevskim dvorom, rekli su da je reakcija Sjedinjenih Država, decenijski saveznik Rijada, doprinela kraljevoj intervenciji.\nKralj Salman (82) decenijama je deo unutrašnjeg kruga dinastije Saud. Za četiri decenije kao guverner Rijada, zaradio je reputaciju kraljevskog izvršitelja koji kažnjava prinčeve koji su prelazili "granicu". Da li je voljan ili sposoban da nastavi sa tom ulogom u ovoj krizi, ostaje nejasno, mada jedan izvor sa vezama u kraljevskoj porodici rekao je da je kralj očaran omiljenim sinom i da je na kraju uskočio u pomoć da bi ga zaštitio, što, inače, ne bi bilo prvi put.\nZvanična potvrda smrti Džamala Kašogija došla je malo posle telefonskog razgovora turskog predsednika Erdogana i kralja Salmana. Saudijska Arabija saopštila je da je novinar umro nakon tuče u saudijskom konzulatu u Istanbulu.\nKašogi, kritičar moćnog princa, živeo je od 2017. u egzilu u SAD, gde je radio za "Vašington post".\nTurska policija je u nastavila i proširila istragu, a jedna od lokacija je Beogradska šuma u blizini Istanbula.\nPutin i Erdogan 8. aprila za istim stolom, teme: S-400, Sirija, gasovod i NUKLEARKA


eu.me - Drljević na sjednici OEI: Vjerujemo u proširenje EU i u uslovima pandemije\nDrljević na sjednici OEI: Vjerujemo u proširenje EU i u uslovima pandemije\nutorak, 28 april 2020 13:20\nCrna Gora vjeruje da Evropska unija neće odustati od politike proširenja u koju je uložila mnogo napora, uprkos pandemiji korona virusa i njenom uticaju na dinamiku aktivnosti na planu evropske integracije, poručio je glavni pregovarač Aleksandar Drljević.\nOn je članovima skupštinskog Odbora za evropske integracije predstavio ukupne aktivnosti u okviru procesa integracija Crne Gore u Evropsku uniju za drugu polovinu prošle godine. Na sjednici je razmotrena i realizacija obaveza iz Programa pristupanja Crne Gore Evropskoj uniji.\nDrljević je istakao da, uz očekivanje da se razorni uticaj pandemije može odraziti na tok i dinamiku aktivnosti na planu evropske integracije, imamo apsolutno povjerenje da EU neće odustati od politike proširenja i ogromnih napora koje je u nju uložila.\nOn je podsjetio na dostignuća na planu evropske integracije u drugoj polovini 2019, izdvojivši donošenje Industrijske politike Crne Gore 2019-2023, donošenje više zakona i utvrđivanje predloga zakona, kao i predaju\nPregovaračke pozicije za poglavlje 8.\n„Svjesni smo izazova koje nosi predstojeća faza pregovora s EU, poput ostvarivanja još konkretnijeg bilansa rezultata na planu borbe protiv korupcije i organizovanog kriminala, što će biti prioritet u daljem radu svih državnih institucija, nakon uspostavljenog snažnog zakonodavnog i institucionalnog okvira. Očekujemo da će uloženi napori biti prepoznati u sljedećem Izvještaju EK o Crnoj Gori, a nadamo se da ćemo u skorijem periodu dobiti i izvještaj o ispunjenju privremenih mjerila, a potom i završna mjerila u ovim poglavljima“, rekao je Drljević.\nSaopštio je da je, u pogledu realizacije obaveza planiranih Programom pristupanja Crne Gore EU 2019-2020. u prošloj godini od ukupno 298 planiranih obaveza realizovano 213, što čini 71% realizacije.\nKad je u pitanju Program pristupanja Crne Gore Evropskoj uniji za period 2020-2022, u prvom kvartalu ove godine, od 43 planirane obaveze ispunjene su 22.\nIstakao je napore koje Vlada Crne Gore već sedmicama ulaže u sprovođenje preventivnih, prvenstveno zdravstvenih mjera, ali i planiranje mjera kojima će posljedice pandemije biti sanirane i svedene na minimum, podsjećajući da je EK, prepoznajući te napore, donijela odluku da finansijski podrži Crnu Goru sa 53 miliona eura.


Sutra bez struje šest naselja - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Sutra bez struje šest naselja\nsreda, 03 jul 2013 19:20\tIvan\nZbog radova na delu 10 kV dalekovoda pravac Maršić, sutra od 10 do 12 sati doći će do prekida u isporuci električne energije potrošačima u Maršiću.\nZbog radova na niskonaponskoj mreži (premontiravanje stubova) u vremenu od 10 do 13 sati doći će do prekida u isporuci električne energije potrošačima u Stragarima (Tanaska Rajića).\nZbog radova na niskonaponskoj mreži (zamena odvodnika prenapona) u vremenu od 9 do 11 sati doći će do prekida u isporuci električne energije potrošačima u Đuriselu – Đurđevići.\nZbog radova na niskonaponskoj mreži (zamena odvodnika prenapona) u vremenu od 11 do 14 sati doći će do prekida u isporuci električne energije potrošačima u Kormanu.\nZbog radova na niskonaponskoj mreži (zamena izolatora/izolatorskih lanaca i prateće opreme) u vremenu od 9 do 11 sati doći će do prekida u isporuci električne energije potrošačima u Desimirovcu (kod Crkve i benz. pumpe).\nZbog remonta trafostanice u vremenu od 9 do 12 sati doći će do prekida u isporuci električne energije potrošačima u delu novog naselja Male Pčelice (ul. Solunska, Travnička, Bukuljska, Hlebinjska, Ivangradska, Petra Drapšina, Ognjena Price).\nZbog izrade kablovske glave u vremenu od 9 do 12 sati doći će do prekida u isporuci električne energije potrošačima u delu novog naselja Male Pčelice (ul. Somborska, Staroplaninska, Đerdapska, Ljubomira Jovanovića, Božidara Kuzmanovića).


01:33: PM četvrtak 26 maja, 2022\nPosted on 22. marta 2016. at 21:24 by Ist Media\nBOR ( IST Media, Vladan Tričković ) U nastavku prolećnog dela prvenstva, u derbiju desetog kola Super B lige za rukometašice, Boranke su u sredu domaćini ekipi Požarevca. Drugi protiv trećeg na tabeli, ŽRK Bor 14 bodova, Požarevac 13.\nLider šampionata sa 16 bodova, koji verovatno ima i najjači sastav ove godine, ekipa Juniora, gostuje petoplasiranoj Mladosti u Novoj Pazovi. Ekipa Mladosti je jedan od konkurenata timu Bora za ulazak u viši rang sa druge pozicije, sa 12 bodova. Puno toga će biti jasnije nakon desetog kola, to potvrđuju i reči stratega borskog tima, Zorana Barbulovića : „Na nama je da najbolje odigramo meč, pred, verujem, dobro popunjenom dvoranom Sportskog centra u Boru, da zabeležimo pobedu i nastavimo put ka cilju – plasman u viši rang“.\nZoran Barbulović veruje u svoj tim i u ostvarenje cilja, plasman u najelitniji rang takmičenja\n„Nemamo većih kadrovskih problema tako da sa nestrpljenjem očekujemo prolećnu premijeru pred našom publikom. Iza nas su dva meseca rada i priprema i sada je na nama da pokažemo koliko možemo. Već se dosta dobro poznajemo, prošao je period adaptacije ako tako možemo da nazovemo prvi deo prvenstva, očekujem još lepršaviju i još kvalitetniju igru mog tima“, rekao je strate. Koristim ovu priliku da pozovem sve istinske ljubitelje rukometa i sporta da dođu i podrže ovaj mlad sastav koji može mnogo i koji dostojno prezentuje borsku rukometnu školu“ – završava trener koji se vratio na mesto uspeha i čiji se pečat rada vidi nakon nekoliko meseci.\nDerbi meč Super B lige za rukometašice se igra u sredu, 23 . marta, sa početkom u 18 časova u Sportskom centru u Boru.


Kon: Situacija stabilnija, sad je neophodan poseban oprez - Glas Zaječara\nHome Društvo Kon: Situacija stabilnija, sad je neophodan poseban oprez\n„I u Beogradu je došlo do postepenog smanjenja registrovanih slučajeva kao i pregleda u ambulantama, smanjen je prijem u kovid bolnicama. Takve situacije smo imali i ranije tako da je neophodan oprez da nam se ne ponovi ono što se već dešavalo“, rekao je Kon gostujući u Dnevniku RTS-a.\nOn je dodao da je epidemiološka situacija u Beogradu nesigurna i da je malo potrebno da dodje do velikog pogoršanja ako bude masovnih dogadjaja.\nKada je reč o vakcinama, Kon je istakao da su sve još u fazi ispitivanja i da se o vakcini može govoriti tek kada neka od njih udje „u treću fazu“.\nOn smatra da bi za mladji uzrast učenika bilo bitno prisustvo u školi, naročito za prvi i drugi razred, a da stariji učenici mogu da kombinuju onlajn nastavu i odlazak u školu, ali da će se o tome tek raspravljati.\nPrethodni tekstDoneta odluka o raspodeli sredstava za medije: Ovi projekti biće realizovani u 2020.!